[REVIEW] Filem Parasite Wajib Tengok! Terlalu ‘Mind Blown’

Mula ditayangkan pada 15 Ogos, filem dari Korea ini tular di media sosial dan hangat memperkatakan mengenainya. Malah kami di murai.my sendiri turut mendapat cadangan dari pihak GSC Movies untuk menonton filem ini yang dikatakan antara filem terbaik pada tahun ini. Sebagai info, baru-baru ini filem Parasite telah memenangi anugerah The Palme d’Or di Cannes Film Festival sekaligus menjadikan filem ini merupakan filem Korea pertama yang memenangi anugerah tertinggi itu.

Jika dilihat pada permulaan filem ini barangkali anda tidak akan menjangka apakah yang akan terjadi pada babak seterusnya. Lazimnya filem dari Korea banyak bermain dengan elemen kreatif sehingga tak terjangkau di akal fikiran untuk memikirkannya.

Di saat kami menonton, boleh dikatakan permulaan filem ini mudah difahami namun ketika ianya mula dibawa ke pertengahan filem, perasaan ingin tahu mula meluap-meluap di fikiran penonton. Genre? Mungkin terlalu banyak untuk dinilai, barangkali Parasite terkandung dark comedy, thriller, suspense, cinta dan kekeluargaan segalanya digarap dengan begitu baik.

Apa yang kami boleh katakan bersiap sedia dengan elemen ‘plot twist’ filem ini sehingga membuatkan anda kagum dengan sinematografi nya. Secara keseluruhan kami boleh katakan filem ini adalah antara yang terbaik pada tahun 2019 dan pastikan Parasite berada dalam senarai wajib tonton anda. Pesan kami, sebelum menonton lapangkan fikiran dan bersiap sedia dengan elemen kejutan yang menanti!

Mengisahkan mengenai sebuah keluarga yang miskin hidup yang mana semua ahli keluarga tidak mempunyai pekerjaan. Keluarga ini terdiri dari seorang ayah bernama Ki-taek (Song Kang-ho), isterinya bernama Chung Sook (Jang Hye-jin), anak lelakinya bernama Ki-woo (Choi Woo-shik) dan anak perempuannya bernama Ki-jung (Park So-dam).

Suatu hari anak lelakinya Ki-woo atau dikenali sebagai Kevin telah mendapat peluang pekerjaan sebagai tenaga pengajar Bahasa Inggeris kepada seorang anak gadis dari Keluarga Park, keluarga yang kaya raya. Kemudian selepas kehadiran Kevin, dia cuba membawa seorang demi seorang ahli keluarga nya dalam rumah serba kaya itu sehinggalah satu kejadian yang tidak diduga berlaku di dalam rumah mewah itu.


5 ‘Bandar Hantu’ Ini Menarik Untuk Dikunjungi, Ada Yang Dah Ditimbus Pasir

Di dunia ini ada berbagai-bagai kota yang sangat menarik untuk para traveler. Setiap kota menawarkan pemandangan unik yang jarang ditemukan di kota lain.

Beberapa kota mempunyai mercu tanda terkenal dan dikunjungi jutaan pelancong setiap tahun. Sebagai contoh Paris di Perancis mempunyai Menara Eiffel yang selalu menjadi destinasi utama di kota tersebut.

Kali ini HANGAT TRAVEL merangkum kota-kota yang sudah terbengkalai namun sangat menarik untuk dikunjungi. Berikut kota terbengkalai namun masih menarik untuk dikunjungi.

Merv adalah salah satu kota besar di Jalur Sutra menempatkan perpustakaan, kuil dan kebun . Lokasinya berada di Gurun Karakum, Turkmenistan.

Dulunya tempat ini adalah sebuah kota yang luas. Namun, saat ini hanya tersisa benteng dan istana yang sudah runtuh. Kota ini masuk senarai Warisan Dunia UNESCO.

Ledakan reaktor nuklear Chernobyl membuatkan Pripyat dikosongkan. Sekitar 50 ribu penduduknya dibawa keluar saat itu.

Mereka tak pernah kembali. Namun, saat ini kekuatan radiasinya berkurang dan selamat dikunjungi untuk sehari. Puluhan ribu pelancong yang ingin tahu kota ini mengunjungi setiap tahun. Para traveler tertarik dengan kehidupan Uni Soviet zaman dahulu.

Kota ini berada di barat daya Nagasaki. Dulunya merupakan tempat perlombongan arang batu bawah laut sebelum ditinggalkan pada tahun 1974. Tempat ini ramai dikunjungi setelah muncul dalam filem James Bond, Skyfall.

Terletak di puncak bukit Basilicata di Italy Selatan, desa abad pertengahan ini sudah tidak dihuni selama 50 tahun terakhir. Craco adalah sebuah runtuhan yang sempurna dengan istana dan gereja. Craco tidak dihuni kerana adanya tanah runtuh dan gempa bumi.

Dulu di kota ini banyak berlian berserakan di tanah. Para pelombong membangun kota ini sejak awal 1900-an. Ada teater, sekolah, butik hingga stasyen kereta api. Namun, kota ini ditinggalkan pada tahun 1950-an dan kota ini sudah ditutupi oleh pasir saat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Maafkan Dia Kawan-Kawan” -Sherry Alhadad Mahu Peminat Maafkan Mark Adam

Pada konsert pertama Big Stage musim kedua Ahad yang lalu, penyanyi dan pelawak, Mark Adam telah dijemput sebagai salah seorang juri undangan program realiti itu. Namun, ketika sedang memberi komen kepada salah seorang peserta program itu, Chaleeda , Mark sempat bergurau mengenai saiz badan pengacara, Sherry Alhadad sebagai ‘Big’ yang mana mencetuskan kemarahan dikalangan netizen yang menganggap gurauan seumpama itu agak keterlaluan dan bersifat ‘body shaming’.

Biarpun begitu, netizen memuji tindakan Alif Satar yang menyelamatkan keadaan dengan merujuk perkataan ‘Big’ yang ditujukan buat Sherry sebenarnya bermaksud pengara itu mempunyai bakat yang besar. Namun, menerusi carian kami di laman Instagram milik Mark, netizen terlebih dahulu membanjiri ruangan komen posting nya dengan pelbagai kecaman selain mahukan penyanyi itu membuat permohonan maaf secara terbuka.

Seperti yang dipinta, menyusuli selepas itu Mark telah memuatnaik sebuah posting terbaharu yang menyatakan permohonan maaf nya kepada Sherry. Menjelaskan situasi yang sebenar, menurut Mark dia sememangnya tidak berniat untuk memalukan Sherry kerana pada ketika itu dia belum sempat untuk selesaikan ayatnya sehingga menyebabkan salah faham di kalangan netizen.

A post shared by (Marky) Announcer Hot FM (@markadam1079)

Tampil memberi komen, Sherry turut menceritakan hal yang sebenar kepada semua peminat menerusi posting Mark. Jelas pengacara itu, Mark sudah menghubunginya secara peribadi serta memohon maaf kepadanya.

Melihatkan pada kecaman-kecaman yang diterima oleh Mark, dalam masa yang sama Sherry berharap agar semua peminat dan kenalan dapat memaafkan Mark kerana menganggap sebagai manusia biasa pasti tidak akan lari daripada kesilapan.

Malah rakan-rakan artis turut memuji tindakan Mark yang berani memohon maaf dan memberitahu bahawa penyanyi itu sebenarnya mempunyai hati yang baik dan tidak bermaksud demikian.


Utusan & Kosmo Bakal Ditutup! Selebriti Tanah Air Ajak Peminat Bantu

Sejak semalam, tular di media sosial mengenai berita syarikat akhbar tempatan Utusan Melayu Berhad yang bakal ditutup kerana tidak mampu untuk membayar gaji pekerjanya. Hasrat menutup operasi Utusan Malaysia dan juga Kosmo! telah dimaklumkan sendiri oleh Pengerusi Utusan Melayu Aziz Sheikh Fadzir, sewaktu mengadakan pertemuan di Kementerian Sumber Manusia semalam.

Terkesan dengan berita tersebut ramai netizen terutamanya selebriti-selebriti tanah air berasa sedih dengan perkhabaran itu. Bagi mereka, Utusan merupakan antara ‘tapak’ permulaan mereka di dalam industri hiburan yang banyak menaikkan nama mereka. Sebagai info, Utusan adalah antara syarikat akhbar paling lama di Malaysia yang kini mencecah 80 tahun.

Antara selebriti-selebiti tanah air yang menyatakan rasa sedih mereka dengan perkhabaran ini termasuklah Datuk Seri Siti Nurhaliza, Neelofa, Memey Suhaiza, Indah Ruhaila, Didie Alias dan ramai lagi.

Di kesempatan itu, selebriti-selebriti ini turut mengajak peminat mereka sama-sama membantu warga Utusan yang kini dikatakan sudah hampir tiga bulan tidak dibayar gaji sehingga ada diantara mereka yang terpaksa meminjam wang daripada pihak tertentu.

A post shared by Siti Nurhaliza Tarudin (@ctdk)

Dalam perkembangan lain,pada hari Jumaat ini(23 Ogos), Kesatuan Wartawan Kebangsaan (NUJ) NSTP akan melancarkan kutipan berbentuk wang tunai, dan barangan keperluan seperti beras, minyak, gula, pampers, susu dan sebagainya. Ianya akan berlangsung di Driveway Balai Berita, Jalan Riong Bangsar, dari jam 10 pagi hingga 4 petang. Buat anda yang ingin menyumbangkan wang tunai, boleh salurkan terus ke akaun NUJ Malaysia, CIMB Current Account 80-0082256-0


Sharifah Amani Anggap Alif Satar Sebagai Permata Yang Sukar Dicari

Susulan daripada insiden ‘body shaming’ yang dilakukan secara tidak sengaja oleh penyanyi dan pelawak Mark Adam kepada Sherry Alhadad ketika berlangsungya konsert Big Stage minggu pertama baru-baru ini, salah seorang rakan karib Sherry yang juga pelakon, Sharifah Amani tampil mempertahankan rakannya itu.

Menurut Amani, Sherry sememangnya layak menerima permohonan maaf secara terbuka daripada Mark memandangkan isu tersebut dianggap agak sensitif. Tidak lama kemudian, menerusi laman Instagram nya, pelakon itu memohon maaf kepada Sherry malah Amani turut mengucapkan terima kasih buat Mark atas kesudiannya membuat permohonan maaf itu.

Dalam posting nya di laman Twitter, pelakon berbakat besar ini akui rakan pengacara Big Stage Sherry iaitu Alif Satar sememangnya seorang individu yang cukup berkarisma. Menurut Amani, dia melihat Alif sudah beberapa kali tampil mempertahankan hak wanita selain berterima kasih kepada nya.

Jelas Amani lagi, lelaki di luar sana sepatutnya mencontohi keperibadian Alif malah menganggap selebriti verstail itu sebagai sebuah permata yang sukar dicari. Rata-rata pengikut Amani juga memperakui akan kenyataannya itu selain melabelkan Alif sebagai seorang yang ‘gentleman’

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Namor, Henry Golding Bakal Jadi Snake Eyes Dalam G.I Joe?

Lagi spekulasi mengenai pelakon kelahiran Malaysia, Henry Golding mengenai telahan peminat tentang filem terbaharu pelakon ini.

Sebelum ini, Henry disebut-sebut bakal membintangi filem James Bond terbaharu namun sehingga kini berita tersebut masih kabur dan barangkali ianya sekadar khabar angin memandangkan terdapat perkhabaran lain bahawa watak ejen 007 itu bakal dilakonkan oleh pelakon yang masih belum diketahui identitinya.

Menyusuli berita tersebut, pelakon berbangsa Iban ini turut dikatakan akan memegang watak penjahat, Namor di dalam filem Marvel akan datang yang juga sekual kepada Black Panther. Menguatkan lagi dakwaan berkenaan, pihak Marvel mahu mencari pelakon yang mempunyai wajah Asean untuk menggalas watak tersebut, jika benar besar kemungkinan harapan untuk melihat Henry sebagai Namor bakal menjadi kenyataan.

Terbaharu, menerusi laporan sebuah portal antarabangsa nama Henry dikatakan antara calon untuk membintangi filem superhero G.I Joe yang seterusnya. Menerusi watak yang bakal dipegang, Henry dikatakan akan membawa watak sebagai Snake Eyes dalam filem itu.

Heard @henrygolding in the final negotiations to play #SnakeEyes they really didn't do him justice in the previous movies, hope this reboot is good. also glad it's a spinoff about him 😁 pic.twitter.com/FevdSpNnoz

— BossLogic (@Bosslogic) August 14, 2019

Sebagai info, menerusi filem-filem G.I Joe sebelum ini Snake Eyes merupakan seorang komando ninja yang berpakaian serta hitam dan misterinya watak ini, dia tidak pernah bersuara dan menunjukkan mukanya. Dalam G.I Joe Retaliation sebelum ini, sejarah Snake Eyes turut diketengahkan dan barangkali pada filem akan datang masih memfokuskan padanya.

Biarpun begitu, peminat turut berdebat mengenai pemilihan watak ini memandangkan sebelum ini watak tersebut telah dipegang oleh Ray Park bagi dua buah filem berturut-turut.


Terus Cipta Rekod! Boboiboy Movie 2 Kaut RM21 Juta Dalam 11 Hari Tayangan

Seperti yang kami jangka, filem animasi tempatan BoboiBoy Movie 2 terus mencipta rekod peribadi mereka sendiri. Sebelum ini, filem kedua BoboiBoy ini terlebih dahulu mencatat kutipan tertinggi filem animasi apabila meraih RM1.18 juta pada hari pertama tayangan.

Selepas mendapat RM 9.9 Juta kutipan hanya dalam masa 5 hari, BoboiBoy Movie 2 meraih satu lagi rekod apabila kutipan terkini adalah sebanyak RM21 juta selepas 11 hari ditayangkan di pawagam.

A post shared by Astro Shaw Sdn Bhd (@astroshaw)

Menerusi perkongsian yang dibuat oleh Astro Shaw di laman Instagram mereka, penghargaan terima kasih turut dititipkan buat mereka yang memberi sokongan pada tayangan filem ini.

Terdahulu, filem pertama BoBoiBoy mengambil masa 56 hari untuk mencapai kutipan RM15.8 juta. Manakala Upin & Ipin : Siamang Tunggal yang berada di tangga ke-4 telah diiktiraf sebagai filem animasi tempatan yang mendapat kutipan filem tertinggi sepanjang zaman dengan perolehan sebanyak RM25 Juta. Dengan kutipan terkini serta tayangan BoboiBoy Movie 2 masih ditayangkan, dalam beberapa hari ini kita bakal menyaksikan filem ini memecah rekod baharu filem animasi tempatan!


Jom Cuba Coklat Berperisa Durian Dari Cadbury

Cadbury, jenama konfeksi kesukaan Malaysia di bawah jenama makanan ringan terkemuka Mondelēz International sekali lagi meraikan perisa Malaysia dengan pelancaran perisa edisi terhad tempatan keduanya, Cadbury Dairy Milk Durian eksklusif untuk pasaran Malaysia.

Dalam usaha berterusan menghormati sambutan kebudayaan Malaysia, Cadbury Dairy Milk sekali lagi menjalin kolaborasi dengan kartunis ikonik Malaysia, Datul Lat, yang mana ilustrasinya akan dipaparkan pada bungkusan produk terpilih Cadbury Dairy Milk.

Konglomerat konfeksi berterusan membawa lebih banyak coklat lazat kepada pengguna Malaysia dengan memperkenalkan Cadbury Dairy Milk Durian yang sinonim dengan budaya Malaysia. Bersama adunan enak perisa sebenar durian dan coklat susu yang lazat, produk terbaharu Cadbury Dairy Milk ini pasti menggamit nostalgia terhadap dua perisa yang rakyat Malaysia sudah kenali dari kecil dan menyukainya.

A post shared by Cadbury Malaysia (@cadbury_my)

Pengalaman berjalan ke dusun durian adalah satu perkara yang ramai rakyat Malaysia kongsikan dengan ahli keluarga dan sahabat handai mereka dengan matlamat meluangkan
masa berkualiti dan menikmati rasa tiada tolok bandingnya Raja Buah itu.

Dalam usaha mengembalikan semula kenangan pengalaman itu, Cadbury Dairy Milk mengelolakan acara hujung minggu bertema “Dusun di dalam Kota” di Sunway Pyramid dari 16-18 Ogos yang memaparkan keadaan di dusun dan permainan kanak-kanak nostalgik seperti permainan gasing, dan bowling durian – yang diambil daripada boling kelapa – bagi membolehkan rakyat Malaysia mengenang dan menghidupkan kembali pengalaman sebenar rakyat negara ini.

Dengan barisan perisa edisi terhad terbaharu ini, perisa ikonik Cadbury Dairy Milk sekali lagi akan dibungkus dengan paparan lukisan tangan oleh ikon Malaysia, Datuk Lat. Ilustrasi itu memaparkan Lat, Budak Kampung di dalam tiga sinario berbeza – masyarakat yang bekerja secara harmoni membina jambatan, perhimpunan menjamu durian dan, Lat dan Epit bersama- sama menanam pokok durian. Lukisan itu tertumpu kepada tema semangat kebersamaan Malaysia untuk membantu antara satu sama lain di dalam persekitaran dusun.

Coklat Cadbury Dairy Milk Durian kini boleh diperoleh di Pasar Raya dan Pasar Raya Besar utama di seluruh negara dengan harga jualan dicadangan ialah RM8.50 untuk 165g
bermula dari sekarang sehingga 30 September 2019. Kotak hadiah edisi terhad memaparkan ilustrasi Datuk Lat boleh dibeli secara eksklusif di Shopee berharga RM42.90.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelik Tapi Sedap! 5 Pilihan Makanan Berasaskan ‘Cheese’

Sukakan Keju? Perkongsian ini mungkin akan menggembirakan ‘cheese lover’. Sebelum ini, kita mungkin sudah biasa dengan keju dimakan bersama sandwich ataupun pizza. Namun pernahkah anda terfikir untuk mencampurkan keju dengan makanan-makanan yang lain.

Seperti satu fenomena, pelbagai makanan telah dicipta bersama pilihan keju. Menurut netizen, ada yang beranggapan ianya seperti agak keterlaluan sehingga ‘menjatuhkan’ kualiti makanan itu dan tidak kurang juga ada yang menggemarinya. Berikut kami tampilkan 5 pilihan makanan bersama keju yang semakin mendapat tempat!

Tak pernah terlintas di fikiran kami untuk merasai Char Koey Teow bersama keju. Percaya atau tidak, sebuah restoran di Cyberjaya iaitu Spark Cheese telah menyediakan menu istimewa ini. Dikatakan menu ini cukup laris sehingga pernah terjual beratus-ratus pinggan dalam masa sehari.

Pernah cuba keropok lekor keju? Menerusi carian kami ianya sudah lama berada di pasaran namun ianya menjadi perdebatan di kalangan netizen. Manakan tidak, bagi mereka kewujudan keropok hipster ini seperti menjatuhkan rasa dan tradisi asli sejak dahulu lagi. Sebagai info, selain keju kini terdapat keropok lekor durian. Berani untuk cuba?

Jika dahulu ianya sukar untuk didapati. Kini seiring dengan fenomena ‘Boba’ , beberapa kedai turut mengusahakan minuman berasaskan keju. Kami pernah mencuba salah satu minuman di Chizu iaitu Teh Cheese. Rasanya? Semestinya lemak berkrim namun buat anda yang cepat muak kami nasihatkan anda untuk mencuba menu yang lain.

Sejak diperkenalkan di Malaysia, ayam goreng yang disaluti bersama keju menjadi kegemaran ramai! Seperti yang diketahui beberapa rangkaian restoran terkenal di tanah air telah menyediakan sajian ini dan salah satu pilihan kami adalah K-Fry!

Mula dikenali di Ipoh, Perak, roti keju warna warni atau Rainbow Cheese Toast ini tular kerana tekstur nya yang menarik dan turut dikategorikan sebagai makanan hipster! Terlalu jauh? Apa kata singgah di SayChiizu,Mid Valley dan pesan menu ini yang berharga RM12.90 satu!


The Rock Akhirnya Sah Bernikah Dengan Lauren, Selepas Dikurniakan 2 Orang Anak

Dwayne Douglas Johnson atau dikenali dengan nama The Rock kini sah sudah bernikah. Aktor dari filem Fast and Furious ini baru saja menikahi kekasihnya, Lauren Hashian, pada hari Ahad lalu (18/8/2019).

Berita baik ini telah diumumkan terus oleh The Rock dan isterinya menerusi akaun Instagram mereka. Dalam posting tersebut, aktor 47 tahun ini juga meluahkan perasaannya, bahawa dia merasa diberkati.

“We do. August 18th, 2019. Hawaii. Pōmaikaʻi (blessed),” tulis The Rock dalam posting pada hari Isnin semalam (19/8/2019).

Menerusi gambar yang dimuatnaik, The Rock memakai kemeja dan seluar putih sementara isterinya yang memegang jambangan bunga, mengenakan gaun pengantin dengan warna sedondon.

Dengan wajah ceria, mereka berpose di depan sebuah pantai. Di foto lain, The Rock mencium isterinya.

The Rock dan Lauren Hashian, sudah lama menjalinkan hubungan istimewa. Dipetik dari People, pasangan ini bertemu pertama kali pada 2006 ketika The Rock sedang menjalani penggambaran filem The Game Plan. Mereka mula bercinta pada 2007.

The Rock dan Lauren telah dikurniakan dua anak perempuan, yakni Jasmine yang berusia tiga tahun dan Tiana yang berumur 16 bulan.

Ini, adalah pernikahan kedua The Rock. Dia sebelumnya berumah tangga dengan penerbit filem Dany Garcia selama 10 tahun dan berpisah secara baik. Pasangan ini dianugerahi anak perempuan yang berusia 18 tahun, Simone.


5 Foto Terbaru Meadow Walker, Anak Paul Walker Yang Kini Semakin ‘Hot’

Anak perempuan Paul Walker, Meadow Walker, kembali semula aktif menggunakan media sosial Instagram. Enam tahun selepas pemergian Paul pada tahun 2013, Meadow membesar menjadi wanita cantik dan menjadi tumpuan banyak media.  Mengikut jejak langkah ayahnya, Meadow juga menyertai dunia hiburan dalam dunia modelling.

Bagi mereka yang ingin tahu bagaimana rupa dan gaya Meadow sekarang, berikut 5 gambar terbaru Meadow yang di ambil dari Instagramnya.

Meadow dilahirkan pada tahun 1998 oleh seorang wanita dan kekasih Paul bernama Rebecca McBrain.  Walaubagimanapun, ketika Meadow berusia hanya 2 tahun, terpaksa berpisah dari ayahnya untuk masa yang sangat lama. Ini kerana hubungan hubungan Paul dan Rebecca  terkandas pada saat itu.

Namun, 2 tahun sebelum pemergian Paul, media lantas merasa terkejut tatkala melihat Paul mula akrab dengan anak kandungnya itu. Anak-beranak ini sering terlihat meluangkan masa bersama-sama. Difahamkan setelah lama tinggal bersama ibu, Meadow memutuskan untuk hidup bersama ayahnya di California.

Saat kematian Paul, Meadow lantas menghilang dan tak dapat memberi keterangan apapun. Namun menurut sumber yang ada, Meadow diketahui menderita dan sangat sedih dengan khabar ini.

Seperti yang dilaporkan oleh TMZ,  selepas kematian Paul, Meadow disahkan mewarisi harta bapanya yang berjumlah kira-kira RM83 Juta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


McDonald’s Bukit Bintang Kini Dikenali Sebagai Mekdi

McDonald’s antara restoran makanan segera popular pilihan rakyat Malaysia. Malah percaya atau tidak, McDonald’s Malaysia sudah berusia 37 tahun pada tahun ini.

Sempena dengan sambutan Hari Merdeka dan Hari Malaysia, McDonald’s Malaysia meraikan ulangtahun 37 tahunnya dengan menerima pakai nama panggilannya terbaharu yang dikenali sebagai Mekdi. Malah papan tanda yang tertera Mekdi – panggilan tempatan bagi McD iaitu akronim kependekan bagi McDonald kini jelas terpampang di restoran McDonald Bukit Bintang.

Tertanya mengapa McDonald’s Bukit Bintang yang mendapat perhormatan ini? Buat pengetahuan anda, lokasi ini merupakan restoran pertama McDonald’s di Malaysia yang dibuka sekitar tahun 1982.

Merancakkan lagi sambutan bulan kebangsaan, McDonald turut memperkenalkan Nasi Lemak McD, hidangan kegemaran ramai rakyat Malaysia dalam versinya tersendiri. Hidangan itu disajikan lengkap dengan nasi bersantan yang wangi, ikan bilis rangup, timun segar dan telur goreng, berserta sambal pedas. Pelanggan juga boleh meningkatkan selera mereka dengan menambah Ayam Goreng McD dan secawan Teh Ais Limau.

Menyedari populariti Nasi Lemak di kalangan rakyat Malaysia, McDonald’s Malaysia juga memulakan petisyen di seluruh negara di laman web Change.org supaya Nasi Lemak diiktiraf secara rasmi sebagai hidangan kebangsaan Malaysia, dengan sasaran mengumpul 1 juta tandatangan menjelang Hari Malaysia (16 September).

Untuk anda yang ingin turut serta dalam petisyen ini, sila layari http://chng.it/LDfjGDJsQs.


20 Selebriti Popular Sertai All Stars Buka Panggung

Pernah tak anda membayangkan nama-nama besar di dalam industri seperti Datuk Aaron Aziz, Datuk Rosyam Nor, Datin Seri Umie Aida, Rita Rudaini atau Fizo Omar terlibat dalam mana-mana acara komedi?

Percaya atau tidak lama lagi anda bakal melihat bintang-bintang ini beraksi di dalam babak komedi pentas menerusi pertandingan stagecom (komedi pentas) yang dikenali sebagai All Stars Buka Panggung . Bakal ditayangkan secara langsung di saluran Astro Warna (132) dan Astro Warna HD (142), program ini bakal menemui peminat bermula pada 6 September 2019.

Sebagai info, keunikan program ini terletak pada formatnya dimana ia menguji dan mencabar pelakon terhebat tanah air untuk beraksi dalam babak komedi pentas yang penuh kejutan, tanpa sebarang skrip dan perlu membuat improvisasi dialog mereka sendiri sambil berlakon.

Menggalas tugas sebagai hos program ini, Ajak dan Shahrul dari kumpulan Shiro telah dipilih berdasarkan kebolehan mereka membuat jenaka secara bersahaja dan natural, selari dengan konsep ‘All Stars Buka Panggung’.

Tidak pulang dengan tangan kosong, barisan pelakon ini akan saling berentap sesama mereka bagi merebut gelaran Juara Mingguan sebelum berentap sekali lagi bagi membawa pulang hadiah wang tunai sebanyak RM 50,000 dan sebuah trofi.


[GAMBAR] Sekitar Majlis Ulangtahun Perkahwinan Siti Nurhaliza Yang Ke-13

Siapa sangka, selepas meraikan ulangtahun perkahwinan Perdana Menteri Malaysia, Tun Dr Mahathir Mohamad dan isteri Tun Dr Siti Hasmah di kediamannya, semalam giliran penyanyi kesayangan ramai ini pula, Datuk Seri Siti Nurhaliza menyambut ulangtahun perkahwinannya bersama Datuk Seri Khalid Mohamad Jiwa.

Pada setiap tahun,20 Ogos merupakan tarikh yang cukup bermakna buat pasangan ini apatah lagi 2019 genap 13 tahun usia perkahwinan mereka. Menerusi laman Instagram nya, Siti mendedikasikan ucapan terima kasih nya buat semua peminat dan kenalan yang sentiasa mendoakan kebahagiaan mereka sekeluarga.

Dalam kesempatan itu, Siti dan keluarga telah mengadakan sebuah majlis yang diadakan dalam serba sederhana. Turut kelihatan dalam majlis itu adalah ahli keluarga kedua-dua belah pihak serta rakan-rakan artis seperti Mark Adam, Syamel serta Ernie Zakri yang diundang untuk membuat persembahan pada malam itu. Rata-rata peminat juga mengambil kesempatan itu dengan membanjiri ruangan komen dengan ucapan serta doa yang terbaik buat penyanyi kesayangan mereka itu.

Siti dan Datuk K telah bernikah pada 21 Ogos 2006 di Majlis Wilayah Persekutuan Kuala Lumpur dan dikurniakan seorang cahaya mata, Siti Aafiyah Khalid yang kini berusia setahun 6 bulan. Selamat ulang tahun perkahwinan yang ke-13 buat Tok Ti dan Datuk K!


Selamat Tinggal! Sony Umum Spider-Man Bukan Lagi Milik Marvel

Mengejutkan! Itulah yang perasaan peminat-peminat Spider-Man apabila mendapat tahu berita yang menyedihkan pagi ini yang mana Spider-Man dikatakan tidak lagi bersama Marvel Cinematic Universe (MCU)

Ini kerana, menurut sumber antarabangsa Presiden Marvel Studios iaitu Kevin Feige telah memaklumkan penarikan filem akan datang Spider-Man berikutan terdapat isu hak milik watak tersebut dengan pihak Sony. Ini bermakna segala apa yang kita lihat di dalam filem Spider-Man : Far From Home sebelum ini termasuklah post credit akan datang mungkin akan berakhir disitu sahaja dan barangkali itu adalah filem terakhir Spider-Man bersama Marvel .

Dalam sumber lain, antara isu yang dilaporkan adalah mengenai perbalahan hasil pendapatan filem Spider-Man sebelum ini. Yang mana pihak Disney yang juga ‘parent company’ Marvel telah berunding untuk membahagikan pendapatan tersebut secara 50-50 antara Disney dan Sony.

Sebelum ini Far From Home telah mencapai lebih dari $1 billion kutipan box-office. Namun terdapat ura-ura mengatakan pihak Sony mendapat keuntungan lebih menerusi filem itu. Di situ, pihak Disney telah telah meminta hak mereka yang selebihnya kerana berasakan Avengers : End Game antara penyumbang kejayaan filem itu namun tidak dipersetujui oleh Sony sehingga munculnya isu ini.

Dalam perkembangan lain, pihak Sony berasakan gabungan pasukan kreatif pengarah dua filem Spider-Man sebelum ini iaitu Jon Watts dan Amy Pascal serta pelakon itu sendiri iaitu Tom Holland sudah cukup untuk menaikkan nama Spider-Man tanpa penglibatan Kevin di Marvel. Sehingga kini di laman sosial, peminat meluahkan rasa sedih mereka serta #SaveSpiderman turut tular.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Macam Rumah Hantu! Lihat 10 Foto Banglo Mewah Bruce Lee Yang Terbiar

Siapa saja yang tak kenal dengan Bruce Lee yang merupakan salah satu aktor lawan paling legenda di seluruh dunia. Sebelum kemunculan Jackie Chan, dia sudah lama dijadikan ikon dari seni mempertahankan diri kung fu.

Lee lahir dari keluarga pekerja seni.Bapanya adalah seorang pemain opera berasal dari Hong Kong yang sudah membuat persembahan pentas hingga ke Amerika Syarikat.

Lee dibesarkan di Hong Kong dan mula mengikuti jejak ayahnya menjadi seorang aktor dengan memainkan beberapa watak untuk filem tempatan sejak usia muda.

Bukan sahaja dalam seni lakonan, tarian dan kung fu tang mula dipelajari sejak kecil. Dia juga mempelajari seni wing chun dari guru Ip Man yang paling terkenal di Hong Kong.

Semasa dia meningkat dewasa, Lee kemudian berpindah ke Amerika Syarikat untuk menuntut pengajian di University of Washington dan membuka sekolah seni mempertahankan diri pada tahun 1959. Semasa mengajar, dia juga dipercayai berlakon pelbagai filem, salah satunya adalah Kato dalam filem Green Hornet pada tahun 1966.

Itulah permulaan yang membuatkan dia terkenal dalam dunia perfileman. Filem terlaris adalah Enter the Dragon yang meraih box office dengan pendapatan mencapai US$ 200 juta atau RM800 Juta pada waktu itu.

Lee dan isterinya, Linda Emery yang merupakan warganegara Amerika Syarikat kemudian berhijrah ke Hong Kong dan membeli rumah mewah bernilai AS$ 100 juta atau RM400 Juta pada kadar pertukaran semasa. Rumah itu dianggap sebagai kediaman paling mewah di Hong Kong pada tahun 70-an.

Tetapi malangnya, pada tahun 1973, Bruce Lee meninggal dunia. Linda memutuskan untuk kembali ke Amerika Syarikat dan membawa dua orang anaknya. Rumah mewah itu telah ditinggalkan sehingga sekarang. Bagaimana keadaan kediaman mewah itu pada masa ini?

Kediaman mewah Bruce Lee Mansion bernilai US $ 100 juta itu dibina di kawasan elit semenanjung Kowloon Tong. Kawasan ini sangat terkenal dengan rumah banglo elit. Kawasan rumah ini berdekatan dengan Universiti dan juga sekolah bertaraf antarabangsa.

Daerah ini juga terkenal dengan suasananya yang tenang, jauh dari hiruk-pikuk kesibukkan Hong Kong. Jadi mungkin saja dulu Lee membeli kediaman ini untuk menghabiskan masa tuanya dengan tenang.

Selepas pemergian Bruce Lee pada tahun 1973, rumah itu ditinggalkan oleh isteri dan dua anaknya. Selama satu tahun tidak berpenghuni, pada tahun 1974 akhirnya datang seorang hartawan dan dermawan Yu Pangling yang berani membelinya pada harga HKD 1 juta.  Yu kemudian mengubahsuai rumah mewah ini menjadi sebuah hotel.

Tetapi malangnya ia tidak mendapat sambutan pengunjung dan menjadi sepi sehingga hotel itu ditinggalkan sehingga kini.

Gagal menjadi penginapan mewah, rumah ini akhirnya ditinggalkan dan diabaikan. Jika dilihat dari dalam, rumah ini mempunyai banyak bilik dengan kemudahan mewah. Tempat tidurnya luas yang boleh memuatkan dua orang, disertakan dengan televisyen. Di samping itu, bilik mandi di setiap bilik juga dilengkapi dengan tab mandi, jakuzi, dan pancuran seperti di dalam bilik mewah yang dimiliki oleh selebriti.

Malangnya, banyak yang telah rosak, terdapat pintu yang diserang oleh anai-anai, hancur, dan bahagian terburuk adalah bumbung yang patah. Tidak dapat dipastikan, berapa lama ia tidak diduduki begitu sahaja.

Jika dilihat dari pandangan depan, kelihatan cat dinding yang sudah pudar. Belum lagi keadaan halaman yang penuh rumput dan barang-barang yang tidak digunakan bersepah diluar. Dah macam rumah hantu!

Rumah Bruce Lee ini dikatakan mahu dijadikan muzium, seperti yang dilaporkan oleh South China Morning Post, pada tahun 2015. Ini adalah desakan dari kawan-kawan dan peminat Bruce Lee di seluruh dunia.

Rancangan ini telah sampai ke telinga cucu Yu, Peng Zhibin sebagai pemilik rumah semasa dan juga anak perempuan Lee, Shannon Lee. Peng Zhibin mengakui bahawa datuknya belum menyelesaikan proses pendaftaran untuk pemilikan rumah mewah itu, maka dia dan keluarganya tidak berani untuk menganggu atau mengubah bentuk bangunan.

Pada tahun 2018, pemilik rumah sekarang, cucu Yu, Peng Zhibin akhirnya membuat keputusan untuk menjadikan rumah legenda kung fu mewah ini menjadi institut pengajian budaya Cina. Kemudian akan ada kelas pengajian budaya Cina, muzik tradisional , dan juga pusat latihan pertahanan diri.

Peng juga tidak berminat mengubah bentuk fizikal bangunan untuk mengekalkan keasliannya. Tetapi kemungkinan besar interior dalaman akan diubahsuai seperti yang diperlukan.

Pada September 2019, pusat kajian ini sudah boleh beroperasi. Mereka bersedia menampung 400 kanak-kanak dari pelbagai peringkat, sekolah rendah, menengah, dan sekolah menengah untuk belajar budaya Cina.

Tetapi tidak ada lagi berita tentang rancangan ini. Semoga rumah Bruce Lee dapat digunakan untuk ramai orang, bukan sekadar menjadi bangunan tua yang sudah hancur dan diabaikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


WONDA Coffee Kini Perkenalkan Kopi Premium 3 Dalam 1

Sebagai sebuah jenama kopi ready-to-drink (RTD), WONDA Coffee kini mempunyai 10 pilihan minuman di pasaran. Tidak cukup dengan itu, bagi memenuhi citarasa rakyat Malaysia, WONDA Coffee kini telah perkenalkan Wonda 3-in-1 Premium Coffee terbaharu.

Bukan hanya satu malah edisi 3 dalam 1 ini telah menampilkan 3 pilihan minuman kesukaan anda iaitu WONDA 3-in-1 Coffee Kopi Tarik, WONDA 3-in-1 coffee Perisa Original dan WONDA 3-in-1 coffee perisa Mocha. Bagi perisa Kopi tarik ianya berharga RM 16.99 manakala bagi perisa Original dan Mocha hanya RM 14.99.

Berita baik buat anda yang suka membeli belah secara atas talian, WONDA Coffee turut memperkenalkan ‘official store’ mereka menerusi Shopee Malaysia.

Bagi meraikan kejayaan mereka, WONDA Coffee telah menawarkan potongan harga sebanyak RM5 untuk 300 pelanggan pertama yang membeli pek WONDA 3 dalam 1 ini di Shopee Malaysia. Bagaimanapun promosi ini hanya terhad untuk 3 hari sahaja bermula pada 22 Ogos sehingga 24 Ogos 2019. Buat anda yang berminat untuk dapatkan edisi baharu ini boleh layari shopee.com.my/m/wonda-coffee


Masih Kekal! Daniel Craig Adalah James Bond: No Time To Die

Sebelum ini antara nama-nama yang dikatakan bakal memegang watak sebagai James Bond dalam filem akan datang adalah Henry Golding dan Lashana Lynch. Malah Lashana turut menguatkan dakwaan kononnya bakal menjadi James Bond wanita pertama.

Namun, kini segala-galanya terjawab apabila spekulasi tersebut ternyata hanya sekadar khabar angin kerana Ejen 007 akan datang masih mengekalkan pelakonnya terdahulu iaitu Daniel Craig. Sebelum ini, laporan antarabangsa mendakwa filem Spectre pada tahun 2015 merupakan lakonan Daniel yang terakhir. Biarpun begitu, filem James Bond kali ini benar-benar merupakan lakonan terakhir Daniel sebagai Ejen 007 selepas menggalas lakonan tersebut menerusi dua buah siri filem ini terdahulu.

Bukan hanya mengumumkan pelakon, malah tajuk filem James yang akan ditayangkan pada April 2020 turut diumumkan. James Bond : No Time To Die bakal menjadi sekual seterusnya bagi filem James Bond yang ke-25. Selain Daniel, antara barisan pelakon No Time To Die adalah Lea Seydoux, Naomie Harris, Ben Whishaw dan Ralph Fiennes. Manakala Rami Malek akan memegang watak sebagai penjahat.

Terdahulu, sebuah letupan telah berlaku sekitar Jun yang mana telah mencederakan beberapa orang krew petugas di Studio Pinewood dan Daniel pula dilaporkan cedera pada kakinya ketika sedang melakukan aksi lagak ngeri di Jamaica sehingga menyebabkan buku lali terpaksa menjalani pembedahan.


5 Sebab Kenapa e-Wallet Penting Untuk ‘Traveller’ Di Malaysia

Pernahkah anda menggunakan e-wallet ketika melancong atau mengembara ke luar negara? Jika sudah, anda tidak sendirian kerana kami juga sudahpun menggunakan kemudahan e-wallet ini atau lebih dikenali sebagai dompet digital. Meskipun ia masih baru dan tak ramai menggunakannya, namun ia akan tumbuh dengan cepat, dan kerana kini semakin ramai sudah menyedari akan kelebihannya.

Apatah lagi sekarang dah ada QR pay iaitu sistem pembayaran yang menggunakan sebuah barcode atau QR (Quick Response) Code yang akan dimbas setiap kali melakukan transaksi pembayaran.

Populariti QR Code ini memuncak selepas Maybank memperkenalkan MAE iaitu singkatan kepada Maybank Anytime, Everyone membuat tawaran besar-besaran untuk setiap pembelian menggunakan fasiliti dompet digitalnya pada setiap merchant yang telah bekerja sama.

Dengan adanya QR Pay ini pun boleh dikatakan lebih efisyen, praktikal dan juga sama selamatnya dengan kad kredit.

Ada banyak faedah besar untuk Traveller dalam negara yang menggunakan e-wallet selama mereka melakukan perjalanan untuk bercuti. Berikut adalah beberapa alasan mengapa anda harus membuang kad kredit, cek dan wang tunai, dan menggunakan dompet digital pada ketika anda melancong.

Kecurian kad kredit kini bermaharajalela di seluruh dunia, termasuk di Malaysia. Dompet digital dapat membantu mengurangi risiko anda menjadi mangsa kejahatan oleh para penjenayah cyber ketika anda sedang menikmati percutian anda.

Nak berbelanja? Mudah saja! Sekiranya para traveller menggunakan MAE, mereka boleh melakukan pembayaran di lebih 200,000 peruncit seluruh negara yang menerima pembayaran menggunakan Maybank QRPay. Angka peruncit ini akan terus ditambah dari hari ke hari.

Buat para traveller yang bercuti secara berkumpulan, makan beramai-ramai ataupun berkongsi menggunakan pengangkutan awam itu sudah menjadi perkara wajib. Selalunya, salah seorang pasti akan mendahulukan wang sendiri untuk membayar.

Untuk memudahkan urusan ini, MAE menawarkan salah satu ciri menarik iaitu sokongan pembahagian wang untuk pembayaran atau dipanggil “Split Bill”. Ia sangat berguna kepada para traveller yang bercuti dengan berkumpulan yang berkongsi pembayaran di sesuatu lokasi.

Sebagai contoh, sekiranya anda menaiki grab untuk ke Hotel, dan jumlah pembayaran adalah RM50 untuk 4 orang, jadi pilih ciri “Split Bill” dan menghantar notifikasi bayaran kepada rakan-rakan lain yang turut menggunakan MAE. Jangan bimbang kalau ada yang tak bayar sebab, MAE siap ada notifikasi untuk pembayaran supaya rakan-rakan anda tak dapat mengelat.

Selain itu, kemudahan MAE bukan setakat memudahkan pengguna untuk membuat pembayaran malah anda boleh terus membeli tiket penerbangan melalui MAE. Mudah bukan?

Mungkin ramai yang tahu lagi, para traveller yang menggunakan MAE boleh menikmati pelbagai diskaun yang ditawarkan menerusi kempen MAE-GA Deals, antaranya seperti baucer makanan, diskaun hotel dan banyak lagi. Anda boleh lihat senarai promosi yang ditawarkan dalam aplikasi yang sama secara eksklusif.

Untuk mengawal perbelanjaan sepanjang bercuti, para traveller hanya perlu memasukkan sejumlah wang ke dalam aplikasi tersebut untuk digunakan. Jadi tak perlu gusar sekiranya overbudget ketika berbelanja sepanjang percutian. Selain itu, pengguna juga boleh menyimpan rekod perbelanjaan, tidak perlu simpan setiap resit.

Ternyata 5 hal ini sangat penting buat traveller supaya perjalanan lebih lancar dan selamat. Jadi tunggu apa lagi, cepat muat turun dan kemas kini Maybank2U anda bagi menikmati kelebihan-kelebihan yang terdapat pada MAE ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikuarantin Seminggu! Neelofa Dijangkiti Influenza A

Seperti yang sedia maklum, baru-baru ini selebriti popular Neelofa telah mengerjakan ibadat haji di Mekah. Tidak keseorangan, malah Neelofa atau nama sebenarnya Noor Neelofa Binti Mohd Noor telah ke kota suci itu bersama-sama ahli keluarganya biarpun pada mulanya mengalami sedikit kesulitan sebelum berangkat ke sana.

Terbaharu, terdapat satu perkhabaran yang menyedihkan dimana Neelofa yang baru sahaja pulang dari sana disahkan telah dijangkiti wabak Influenza A. Perkhabaran itu telah dikongsi oleh Neelofa menerusi laman Twitter nya yang difahamkan telah dimuat naik oleh wakil pengacara MeleTOP itu.

Dalam kenyataannya itu, Neelofa memaklumkan bahawa dia telah dinasihatkan oleh doktor untuk dikuarantin selama seminggu dan memohon maaf kerana terpaksa membatalkan semua temu janji yang telah dibuat dalam minggu ini.

Tambah Neelofa lagi, dia juga terpaksa menolak semua permintaan rakan-rakan, pelanggan ataupun sesiapa sahaja yang ingin menziarahinya atas faktor berjaga-jaga. Neelofa mengharapkan agar peminat dan semua kenalan dapat mendoakan kesihatannya pulih seperti sedia kala dan dapat kembali pada minggu hadapan. Semoga cepat sembuh Neelofa!


Aliff Syukri Sedih Single Terbaharu ‘Trending’ Tapi Dibenci Netizen

Semalam, usahawan kosmetik terkenal yang juga penyanyi, Datuk Seri Aliff Syukri telah melancarkan satu lagi single terbaharu nya berjudul Cowok Baru . Dalam single ini, Aliff telah berduet bersama penyanyi Indonesia Upiak Isil dan Lucinta Luna serta memperkenalkan kekasih Lucinta, Ash sebagai penampilan khas.

Berdasarkan carian kami di laman YouTube, kurang dari 24 jam single itu  telah ‘trending’ dan menduduki tangga kelima secara keseluruhan dengan capaian terkini mencecah lebih dari 200 ribu tontonan. Namun begitu, single Cowok Baru ini tetap mendapat kritikan hebat dari netizen sehingga mendapat undian ‘unlike’ lebih tinggi di platform itu.

Menerusi laman Instagram nya, Aliff telah memuat naik satu posting video terbaharu nya yang menyatakan rasa sedihnya terhadap tanggapan netizen. Menurut Aliff sedih dan terkilan kerana telah mencuba sehabis yang baik dan tidak menampilkan sebarang tarian yang menghairahkan dalam klip video namun tetap dikritik hebat oleh netizen.

“Cuba ambil yang positif buang yang negatif abang cuba buat yang terbaik tak ada sebarang tarian yang menggairahkan malah abang dah cuba memuaskan hati semua pihak tolong jangan buat provokasi tolong hargai bakat abang”

A post shared by Aliff syukri bin kamarzaman (@aliffsyukriterlajaklaris)

Rata-rata netizen beranggapan biarpun single kali ini lebih bagus berbanding empat single nya terdahulu, namun mereka tetap ingin memboikot single itu kerana menampilkan Lucinta dan kekasihnya yang mencetuskan kontroversi kerana status jantina mereka yang dikatakan berhaluan LGBT.

Biarpun begitu, Aliff bersyukur kerana dia secara rasminya telah menjadi artis syarikat rakaman Datu Entertainment. Sebagai info, klip video lagu ini telah dijalankan di Jakarta, Indonesia dan telah diarahkan sendiri oleh Aliff.

Malah, pihak DATU Entertainment telah membuat perancangan untuk memasarkan lagu ini ke 50 stesen radio Indonesia selain akan mengadakan pelancaran lagu ini di Jakarta tidak lama lagi.


Keanu Reeves Kembali Untuk Filem Matrix 4 Selepas 20 Tahun!

Masih ingat dengan filem The Matrix mula ditayangkan pada tahun 1999 sebelum muncul dengan dua lagi sekual pada tahun 2003.

Kini selepas hampir 20 tahun, peminat cukup teruja apabila mendapat filem keempat Matrix bakal kembali pada tahun 2020. Lebih menggembirakan lagi, dua pelakon utama nya iaitu Keanu Reeves yang memegang watak sebagai Neo dan Trinity yang dilakonkan oleh Carrie-Anne Moss juga akan kembali.

Sebelum ini, filem Matrix arahan Lana Wachowski merupakan antara filem yang cukup berjaya pada ketika itu dengan menampilkan pelbagai aksi dan kecanggihan teknologi pada masa akan datang. Malah Lana dan adiknya, Lilly cukup gembira untuk menghidupkan kembali watak-watak ini apatah lagi dapat bekerjasama dengan pelakon-pelakon asalnya. Dikatakan dengan kelebihan teknologi terkini, Matrix 4 bakal menjadi naskhah yang terbaik antara semua sirinya sebelum ini. Teruja bukan?


5 Filem P.Ramlee Bakal Ditayangkan Di Pawagam TGV Bermula 24 Ogos Ini!

Filem-filem Allahyarham Tan Sri P.Ramlee tidak dinafikan antara naskhah yang cukup agung dan masih diminati sehingga ke hari ini. Tengoklah seberapa kali mungkin, namun setiap kali menonton pasti kita akan masih terhibur dengan adegan-adegan yang dipaparkan.

Sebelum ini, kita hanya dapat menonton filem-filem ini menerusi kaca televisyen namun pernahkah terdetik di fikiran anda untuk menonton filem-filem lakonan Allahyarham P.Ramlee di skrin besar pawagam? Percaya atau tidak, anda kini mampu merealisasikan impian tersebut! Ini kerana TGV Cinemas dengan bangganya membawa kembali 5 ikonik filem untuk ditayangkan bersempena dengan bulan Kemerdekaan ini.

Menerusi kempen The Gemilang Vibes, selain dari 5 filem tersebut iaitu Anakku Sazali, Nujum Pak Belalang, Labu Labi, Ibu Mertuaku dan Madu Tiga, TGV turut menayangkan kembali filem-filem yang mendapat pujian ramai seperti Adiwiraku dan PASKAL.

Kesemua filem ini akan ditayangkan bermula 24 Ogos hingga 16 September ini.

Selain dari tayangan khas, kempen The Gemilang Vibes juga memperkenalkan beberapa promosi lain yang menanti ahli TGV MovieClub . Untuk maklumat lanjut layari laman web TGV Cinemas

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Inilah Wajah Sebenar Suara Di Sebalik Watak Filem BoboiBoy Movie 2

Tidak lama lagi atau ketika artikel ini sedang ditulis barangkali filem animasi BoboiBoy Movie 2 telah mencatat rekod sebagai filem animasi tempatan yang mendapat kutipan tertinggi sepanjang zaman mengalahkan pesaingnya, Upin & Ipin : Keris Siamang Tunggal. Sebelum ini, pihak Astro Shaw melaporkan bahawa BoboiBoy Movie 2 telah mendapat kutipan sebanyak RM21 Juta dalam masa 11 hari tayangan manakala filem Upin & Ipin dengan rekodnya sebagai RM25 Juta secara keseluruhan.

Disebalik filem BoboiBoy Movie 2 yang masih hangat ditayangkan, ramai peminat tertanya siapakah pemilik-pemilik suara di sebalik watak-watak comel filem animasi ini. Menerusi pelbagai carian, murai.my tampilkan barisan pemilik sebenar watak-watak ini.


Natasha Hudson Anggap Tuala Wanita Bazirkan Wang. Ini Sebabnya!

Isu kesihatan membabitkan alat sulit dan kewanitaan sebenarnya amat jarang di bualkan secara terbuka di media sosial, apatah lagi jika terpaksa menggunakan istilah yang dirasakan kurang manis. Ramai yang malu untuk berkongsi tentang hal ini, walaupun mereka tahu kesihatan alat sulit amat penting tak kira lapisan umur.

Sebaliknya berlaku kepada pelakon dan model, Natasha Hudson. Beliau menyedari akan kepentingan isu kesihatan membabitkan alat sulit dan kewanitaan dan secara terbuka berkongsi hal tersebut di Instagramnya.

Dalam posting terbarunya di Instagram, Natasha menyarankan para wanita supaya mencuba Menstrual Cup yang boleh membantu para wanita ketika datang bulan.

Menstrual Cup adalah alternatif lain untuk tuala wanita bagi menampung darah haid. Walau bagaimanapun, Natasha merasakan masih ramai wanita keliru tentang cara menggunakan cawan haid ini.

Natasha turut menerangkan cara penggunaan cawan haid ini dengan betul  kerana ada juga yang takut menggunakan cawan haid. Biasanya mereka bimbang bahawa mereka akan tidak selesa. Ini sememangnya sering berlaku untuk yang baru pertama kali yang  menggunakan cawan haid.

Menurut Natasha, dengan memilih cawan haid ini mampu memelihara alam sekitar malah dapat mengelakkan pembaziran wang pada tuala wanita yang biasa dibeli.

Bagaimana? Adakah anda bersetuju jika menggantikan tuala wanita kepada Menstrual Cup?


Intel dan Lenovo Bergabung Dengan AirAsia Tawarkan Tiket Penerbangan Percuma

Ini mungkin berita baik buat yang kaki melancong! Demi menghargai para pelanggan di Malaysia dengan setiap pembelian PC, Intel dan Lenovo, kedua-duanya telah bergabung dengan syarikat penerbangan tambang murah terkemuka di dunia, AirAsia. Mereka menawarkan pembeli komputer dan laptop Lenovo berasaskan Intel baru dengan mata ganjaran AirAsia BIG dan berpeluang untuk menebusnya dengan percutian percuma.

Di samping itu, sebagai sebahagian daripada AirAsia 816 BIG World Campaign dari 16 Ogos hingga 16 September, 2019 di seluruh Asia, semua pembelian komputer Lenovo dan komputer riba yang layak akan mendapat BIG points 50% tambahan.

BIG points tersebut boleh digunakan untuk menebus penerbangan percuma atau naik taraf perjalanan ke lebih 150 destinasi di AirAsia.com, penginapan hotel, tarikan dan aktiviti pelancongan, atau tawaran hebat dari rakan BIG Loyalty.

Pengguna boleh mendapatkan sehingga 15,000 mata AirAsia BIG apabila mereka membeli komputer dan komputer riba Lenovo terpilih dari laman web Lenovo Malaysia.

Tunggu apa lagi, cepat rebut peluang hebat ini sementara kempen sedang berlangsung sehingga 16 September 2019!


Sempena Merdeka, Wajah 8 Ikon Ini Boleh Ditemui Pada Biskut Jacob’s

Sempena meraikan ulang tahun kemerdekaan yang ke-62 tahun ini, Jacob’s, sebuah jenama biskut di bawah Mondelez International ingin mengiktiraf ikon terhebat Malaysia
dalam menghargai usaha dan pencapaian mereka menjadi yang pertama, yang terbaik dan original dalam bidang mereka sendiri.

Kempen Jacob’s Krim Kraker Original Meraikan Ikon Original Malaysia ini menampilkan lapan ikon Malaysia yang memberi inspirasi dan menjadi lagenda dalam bidang yang diceburi. Antaranya seperti Tunku Abdul Rahman – Perdana Menteri Malaysia pertama yang memerdekakan Malaysia. Tan Sri P. Ramlee yang merupakan Lagenda industri hiburan negara yang terkenal dengan sumbangannya dalam industri filem dan musik serta karya sastera.

Diikuti Datuk Nicol David, Ratu skuasy negara yang dikenali sebagai pemegang takhta juara skuasy dunia paling lama dan menyemarakkan nama Malaysia di mata dunia.

Selain itu, Bram Lee, bintang YouTube Malaysia pertama yang mendapat 1 juta pengikut ikon muda dalam bidang media sosial turut tersenarai. Farah Ann, Ikon gimnastik bertaraf dunia, ikon pertama Malaysia dalam sukan gimnastik. A.Chandramalar yang dikenali sebagai Wanita Besi yang merupakan wirawati polis wanita pertama Malaysia yang mengetuai Unit Anti Jenayah di Penang.

Marina Ahmad, Penawan Gunung Everest, merupakan wanita Malaysia pertama yang berjaya menakluk puncak Gunung Everest. Dan yang terakhir Yaashwin Sarawanan yang dikenali sebagai Kalkulator Manusia dan ikon termuda yang tersenarai sebagai rakyat Malaysia pertama mendapat tempat dalam rancangan ‘Asia’s Got Talent’.

Anda boleh dapatkan kraker Jacob’s peribadi anda dan juga tin dan sarung Jacob’s Krim Kraker Original edisi terhad sempena musim kemerdekaan ini. Jadikan sambutan Merdeka kali ini lebih istimewa dengan meraikan Ikon Original Malaysia dengan Jacob’s Krim Kraker Original.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jantung berdebar, sukar bernafas” – Linda Rafar Dedah Kakak Diserang Anxiety

Sebelum ini, pelakon Datin Diana Danielle menerusi perkongsiannya di laman Instagram mendedahkan bahawa dia telah diserang anxiety yang agak teruk sehingga sukar bernafas. Malah dalam videonya itu kelihatan Diana turut menangis mengalirkan air mata kerana serangan tersebut.

Terbaharu, perkara yang sama juga terpada pada kakak pelakon dan penyanyi, Linda Rafar yang diserang anxiety buat kali ketiga. Kongsi Linda di halaman Instagramnya, serangan ini lebih teruk berbanding dahulu malah ianya merupakan serangan ketiga pada kakaknya yang juga pelakon, Liza Rafar berlaku dalam masa seminggu.

“Hanya diri ini dan Allah…Hanya Dia maha penyembuh…Syukur jiran teman-teman kakak saya sempat angkat dan bawa ke emergency wad”

Menurut Linda, dia bersyukur kerana jiran-jiran kakaknya sempat membantu dan membawa kakakknya ke wad kecemasan. Tambah isteri kepada Syed Aiman ini, dia tidak menolak terlalu tertekan dan penat antara punca mengapa ianya boleh terjadi

A post shared by Liza Rafar (@lizarafar)

Bagaimanapun, keadaan Liza kini sudah stabil biarpun masih lemah dan sedang berehat di rumah adik mereka, Diana Rafar.

“Mohon kawan-kawan doakan kakak Linda diberi semangat kembali, kekuatan, sihat yg berterusan dan dijauhi dari segala gangguan.

“Jika ada yang tau di mana tempat yang bagus untuk berubat boleh tinggalkan nombor telefon di ruangan komen,”

Di kesempatan itu, Linda turut mengharapkan agar semua peminat dan kenalan dapat mendoakan yang terbaik buat kakaknya selain meminta pendapat mereka mengenai alternatif lain untuk mengubati keadaaan Liza itu.


“Saya Solat Di Bawah Tangga”- Nazmi Nordin Kongsi Pengalaman Di Hong Kong

Sebelum ini, pelakon dan model Nazmi Nordin telah berkongsi kisah disebalik ‘kehilangan’ nya di dalam industri bukanlah kerana merajuk dengan beberapa pihak namun sebaliknya dia sebenarnya telah melanjutkan pengajian peringkat doktor falsafah di The Chinese University of Hong Kong

Biarpun memperlahankan karier lakonannya buat seketika, namun Nazmi sering kali berkongsi pengalamannya sepanjang berada di Hong Kong buat tatapan peminat menerusi laman media sosialnya. Terbaharu, pelakon drama Papa Ricky ini turut berkongsi mengenai cara dia mengerjakan ibadat solat disana.

Menurut Nazmi, bandar Hong Kong kini sememangnya sangat padat apatah lagi dengan pusat kajiannya disebuah hospital yang dipenuhi dengan plelbagai kelengkapan para pelajar dan juga para pekerja disitu. Namun baginya, bagi melakukan ibadat solat tiada apa yang boleh menjadi alasan memandangkan ianya merupakan satu tuntutan wajib dalam agama.

” No matter wherever we go, or whatever we do, solat kena jaga. Itu pesan parents saya. Dorang cakap tak kisahlah saya nak jadi model atau pelakon sekali pun tapi solat jangan sesekali tinggal”

Justeru itu, dia telah menggunakan ruang yang ada di bawah tangga,salah satu lokasi di situ sebagai tempat untuknya mengerjakan solat. Kongsi Nazmi lagi ketika dihubungi murai.my, pada mulanya dia agak kekok dan berasa sedikit susah hati memandangkan sukar untuk mencari ruang untuk solat apatah lagi kawasan yang bersih dan tidak dipenuhi dengan orang.

Namun dia bersyukur kerana menjumpai kawasan ‘tangga’ tersebut dan pihak pengurusan juga tidak mempunyai masalah dia menggunakan ruang itu untuk bersolat.

“Sepanjang dua tahun sehingga ke hari ini, disitulah tempat saya solat. Di bawah tangga itulah saya solat Zohor, Asar dan Maghrib. Selebihnya saya akan solat di asrama”

Jelas pelakon kelahiran Perlis ini, pada setiap hospital lazimnya akan mempunyai bilik pelbagai guna atau bilik solat (chapel room), namun dek kerana bilik tersebut sentiasa berkunci dan perlu mengisi pelbagai dokumen menyebabkan dia nekad untuk mencari alternatif yang lain.

Malah, Nazmi turut bersyukur kerana pensyarahnya juga memahami dengan agama Islam dan memberi kebenaran untuknya mengerjakan solat apatah lagi ketika ingin menunaikan solat Jumaat.

“Mula-mula susah juga untuk mencari kawasan yang bersih. Sebab bagi saya sepanjang disini, lebih baik jauh dah orang tidak nampak. Kalau solat disini, saya pun tak rasa janggal dan lebih tenang”

“Professor saya pula sangat okay. Kalau dulu, setiap kali nak solat saya akan meminta kebenaran. Tapi sekarang dia sendiri dah tahu waktu saya nak solat dan kalau saya ‘hilang seketika’ pun dia faham saya kemana termasuklah pada hari jumaat”

Dalam perkembangan lain, Nazmi bakal menghabiskan pengajiannya dalam bidang Imaging & Interventional Radiology (PhD) pada pertengahan tahun hadapan. Di kesempatan itu, dia memohon agar semua peminat dan kenalan dapat mendoakan kejayaannya sepanjang berada disana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KFC Zinger Double Down Kini Kembali Bermula 27 Ogos!

Mula diperkenalkan pada tahun 2012, menu Zinger Double Down dari Kentucy Fried Chicken (KFC) sememangnya menjadi kegemaran ramai dan mempunyai peminatnya tersendiri. Namun, peminat sedikit hampa kerana menu ini hanya berada di pasaran buat sementara waktu dan kali terakhir peminat dapat merasai keenakannya adalah pada tahun 2017.

Setelah mendengar permintaan dan mendapat sambutan yang cukup menggalakkan daripada peminatnya, KFC Malaysia sekali lagi memperkenalkan kembali menu istimewa ini.

Terdahulu, KFC menerusi laman Twitter, mereka telah memberi petunjuk akan membawa masuk kembali menu ini dengan menjemput beberapa pengguna media sosial itu ke sebuah parti rahsia yang diadakan semalam. Pengguna-pengguna Twitter itu sebelum ini telah menyatakan rasa kecewa mereka yang menginginkan menu ini kembali seperti sedia kala.

Merealisasikan impian tersebut, menu yang dipenuhi dengan Ayam KFC 3 lapisan terdiri daripada dua ketul ayam Hot&Spicy dan hirisan Ayam serta dilapisi dengan keju dan sos Cheezy Mayo ini akan berada di semua cawangan KFC Malaysia bermula pada 27 Ogos ini. Buat yang berminat, menu ini berharga RM12.90 bagi pilihan Ala Carte.

Bagaimanapun perlu diingatkan, Double Down ini hanya berada di pasaran untuk masa terhad sahaja. Jangan cakap kami tak kongsi khabar gembira ini!


Anggun Buka Mulut Selepas Dikecam Kerana Isu Salib & Azan

Penyanyi popular dari Indonesia, Anggun baru-baru ini menjadi sasaran kemarahan orang ramai lagi-lagi masyarakat Indonesia. Kerana penyanyi berusia 45 tahun itu juga mengulas mengenai kontroversi kes ceramah seorang pendakwah Ustaz Abdul Somad atau nama pendeknya UAS, yang yang dikatakan menghina agama kristian dengan membincangkan tentang jin kafir dalam salib dan patung Jesus Kristian

Ini menjadikan Anggun bersimpati dengan pengikut agama bukan Islam di Indonesia.

“Saya tinggal di Paris, saya adalah Muslim dan minoriti di Perancis. Ketika mula-mula saya berada di sini, saya dinasihatkan agar tidak menceritakan tentang agama saya supaya agama-agama lain yang membentuk majoriti tidak akan terganggu,” kata Anggun.

“Dari sini saya mula memahami maksud perkataan ‘minoriti’ kerana saya benar-benar merasakannya, dan dan hingga saat ini saya selalu mempunyai simpati kepada mereka yang harus terus mengalah supaya tidak ‘mengganggu’ yang majoriti. Yang majoriti itu belum tentu betul.” – katanya

Dalam kenyataan Anggun, dia menilai terdapat perbezaan perlakuan antara kaum beragama minoriti dan majoriti. Untuk mendapatkan gambaran yang jelas,  Anggun juga memuatnaik gambar bersama UAS dan Meiliana, yang dijatuhi hukuman setahun 6 bulan penjara kerana membantah bunyi suara azan yang terlalu kuat di kawasan tempat tinggalnya.

A post shared by Anggun Official (@anggun_cipta)

Posting Anggun itu terus dipenuhi dengan kritikan kerana dianggap sebagai mengeruhkan lagi suasana hingga boleh memecah-belahkan masyarakat di Indonesia. Kali ini, Anggun memuat naik video pendek di Instagram semalam, Khamis (22/9).

Dalam video itu, Anggun nampak menyampaikan mesej kepada netizen yang mengecam beliau. Anggun juga menasihati masyarakat yang berbeza agama dapat bertolak ansur dengan satu sama lain.

“Wahai orang-orang yang suka mengecam dan mengkritik walaupun saya tidak kenal dan tidak ingin tahu, semoga suatu hari hidupmu bahagia seperti hidup saya sehingga kebencian yang kamu miliki dapat menjadi cinta,” tulis Anggun dalam posting Instagram.

“PS: Jom #ToleransiBeragama  dan berkawan dengan agama lain untuk memahami perasaan mereka, kita tidak hidup bersendirian.”

Usai mengunggah postingan tersebut, Anggun tampaknya belum bisa meredam banyaknya komentar negatif yang ditujukan kepadanya. Kendati begitu, tak sedikit pula yang memberikan dukungan untuk Anggun dan memintanya mengabaikan komentar cibiran.

Selepas memuat naik video tersebut, Anggun nampaknya tidak dapat mengurangkan jumlah komen negatif yang ditujukan kepadanya

“Astagfirlullah, @anggun_cipta. Lebih baik untuk berdiam diri.Anda tidak tahu tetapi anda berani bercakap ya, lebih baik hanya diam, berhati-hati jika anda bercakap ..” kata @amaemunah , salah satu komen dari netizen .

Walaupun begitu, tidak sedikit yang memberi sokongan kepada Anggun dan memintanya untuk mengabaikan komen-komen yang menghina.

“Terus suarakan kebenaran Anggun, abaikan haters , sebenarnya mereka kurang bahagia makanya hatinya penuh kedengkian,” kata salah satu komen yang menyokong kenyataan Anggun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dwayne ‘The Rock’ Johnson Kini Pelakon Dengan Bayaran Tertinggi 2019

Sebelum dikenali sebagai seorang pelakon, Dwayne Johnson terlebih dahulu mencipta nama menerusi World Wrestling Federation (WWF) sebagai ahli gusti yang dikenali sebagai The Rock. Dek popularitinya itu, nama The Rock dikekalkan sehingga ke hari ini.

Menerusi laporan antarabangsa, nama The Rock kini antara yang terhangat di Hollywood apatah lagi filem terbaharunya Hoobs & Shaw mendapat kutipan yang cukup memberangsangkan di seluruh dunia dan masih hangat ditayangkan sehingga hari ini. Ekoran kejayaan tersebut, Dwayne kini telah diiktiraf sebagai pelakon yang menerima bayaran tertinggi bagi tahun 2019.

Jika pada tahun 2018 menyaksikan George Clooney dengan capaian $239 million memegang takhta sebagai pelakon yang menerima bayaran tertinggi, tahun ini menyaksikan Dwayne merampas gelaran tersebut.

Dengan pencapaian itu, ianya bukanlah satu fakta yang mengejutkan. Ini kerana pada tahun 2018, Dwayne telah menduduki tangga kedua dengan bayaran sebanyak $124 million. Malah segala pencapaian serta pembabitannya sebagai duta dan sebagainya dalam pelbagai bidang tidak hairanlah aktor ini menerima bayaran yang cukup lumayan.


Kempen Sayangi Malaysiaku Dari HP Tawarkan Hadiah Fantastik!

Sempena menyambut hari kemerdekaan yang ke -62 tidak lama lagi, HP menerusi kempen Sayangi Malaysiaku menyediakan pelbagai hadiah percuma bagi setiap pembelian komputer HP yang terpilih. Tawaran ini bermula dari 17 Ogos hingga 30 September dan selain mendapat hadiah percuma anda juga berpeluang menyertai peraduan menarik di mana 3 pemenang akan dibawa ke Jakarta untuk menyaksikan sendiri pertandingan Gaming, Omen Challenger Series pada 1-3 November 2019.

Peraduan ini boleh disertai dengan setiap pembelian komputer riba HP Omen atau Pavillion Gaming dan mungkin salah satu pemenang yang bertuah.

Pelbagai hadiah disediakan dengan pembelian pelbagai jenis komputer jenama HP seperti dengan setiap pembelian komputer riba HP 14 (Core 13), para pelanggan boleh mendapat hadiah percuma Touch n Go e-wallet kredit berjumlah RM50 dan bagi setiap pembelian komputer riba HP Pavillion, para akan di beri hadiah percuma Microsoft Office 365 Personal yang bernilai RM269.

Tunggu apa lagi, cepat rebut peluang hebat ini sementara kempen sedang berlangsung sehingga 30 September 2019!


[GIVEAWAY] 4 Hal Menarik Perlu Anda Tahu Sebelum Menonton My Stupid Boss 2

Selepas kejayaan dalam siri pertama, kini My Stupid Boss hadir dalam filem siri kedua. Filem dan juga pelakon itu memasuki pelbagai kategori anugerah seperti Piala Citra, Festival Film Bandung, dan Festival Film Indonesia.

Dengan kejayaan filem pertama, pastinya Falcon Pictures dan Upi sebagai pengarah tidak akan mengambil risiko dengan membuat sekuel biasa. Seperti yang kita tahu bahawa dalam siri pertama banyak adegan yang dilakukan di pejabat, kali ini Bossman dan Kerani akan pergi ke Vietnam.

Sebelum anda menonton filem komedi ini, jom semak beberapa fakta menarik tentang filem My Stupid Boss  2 yang bakal ditayang di seluruh pawagam Malaysia pada 29 Ogos 2019.

Untuk menjiwai watak utama menjadi lebih menarik, Reza Rahardian sanggup meningkatkan berat badannya. Tetapi itu tidak bermakna perlu mengambil daging yang berlebihan, tetapi di hanya menambahkan sedikit bahagian makanan dan juga makan makanan yang sihat seperti daging, sayuran, dan buah-buahan segar.

Selain Reza Rahadian dan BCL, filem My Stupid Boss juga masih dimainkan oleh pelakon lama seperti Chew Kin Wah, Atikah Suhaime, Alex Abad, dan Melisa Karim.

Terdapat juga watak baru dalam filem ini, dimainkan oleh Moergan Oey, Verdy Sulaiman, dan Iedil Putra yang menggantikan Bront Palarae.

My Stupid Boss 2 mengisahkan sebuah syarikat yang dimiliki oleh Bosman yang kekurangan pekerja kerana tiba-tiba ramai pekerja meletak jawatan pada masa yang sama. Peletakan jawatan besar-besaran ini berlaku kerana tidak tahan dengan kelakuan bos.

Untuk mengatasi masalah ini, Bosman akhirnya memutuskan untuk mencari pekerja dengan bayaran murah dari Vietnam ketika dia memenuhi jemputan sebagai jurucakap di salah satu persatuan perniagaan yang berjaya di Asia.

Perjalanan bermula, Kerani dan kawan-kawannya perlu berdepan dengan tingkah laku Bosman yang sangat menjengkelkan semasa perjalanan mereka ke Vietnam. Tidak berbeza dengan siri filem pertama, tingkah laku Bossman masih sama seperti yang menjengkelkan, dan tidak ketinggalan kebiasaan yang sering melontarkan kata-kata kesat kepada pekerjanya.

Bagaimana, adakah anda tertarik untuk menonton? Khas Untuk Peminat murai.my, pada hari Selasa , 27 Ogos 2019, jam 8.45 malam bertempat di  TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan perdana!

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buang Silikon Hari Ini! Safiey Ilias Nekad Berubah Sekali Lagi

Sebelum ini, netizen mengecam hebat tindakan usahawan kosmetik yang juga penyanyi, Safiey Ilias yang telah kembali menjadi ‘wanita’ selepas terdahulu membuat keputusan untuk berubah.

Namun tidak lama kemudian, Safiey yang kini popular menerusi single Apa Salah Syinta sekali lagi mengumumkan bahawa dia sudah kembali ke pangkal jalan dan nekad untuk berubah ke arah kebaikan demi agama dan keluarga tercinta. Satu per satu perubahan telah dibuat Safiey atau nama sebenarnya Saifuddin Bin Ilias.

Bermula dengan memotong rambuk pendek, serta berpenampilan seperti seorang lelaki , menerusi laman Instagram nya Safiey turut mengumumkan sesuatu yang mengejut. Menurutnya, pada hari ini dia akan melakukan pembedahan untuk membuang silikon pada tubuh badannya. Menerusi kenyataannya sebelum ini, Safiey akui dia telah memakai silkon bagi menyerupai susuk fizikal seperti seorang wanita.

Pengumuman yang dikongsi Safiey itu turut dipuji pengikut-pengikut malah turut mendoakan agar proses pembedahan akan berjalan dengan lancar dan dipermudah kan segalanya.

Kongsi usahawan itu lagi, ibu bapanya sudah berada di rumah bagi menjaganya kelak selain mengharapkan pengikutnya juga dapat mendoakan yang terbaik buatnya. Welcome back Safiey!


“Apa Salah Aku?” – Nur Sajat Sedih Ada Pihak Cuba Pisahkan Dengan Anak-Anak

Peminat sedia maklum bahawa usahawa kosmetik terkenal Nur Sajat Kamaruzzaman mempunyai dua orang anak angkat yang juga sepasang kembar.

Biarpun berstatus anak angkat namun, Sajat begitu menyayangi dan menjaga Nur Syaza Sajidah dan Muhamad Syahmi bagai menatang minyak yang penuh apatah lagi telah mengambil mereka sejak bayi lagi. Biarpun begitu, disebalik kontroversi yang melanda, Sajat sekali lagi diuji dengan dugaan yang hebat apabila dia telah barkongsi satu khabar berita yang menyedihkan di laman Instagram nya.

Menurut Sajat, terdapat pihak yang cuba memisahkan dia dan anak-anaknya. Jelas usahawan yang juga penyanyi ini, dia tidak menyangka bahawa ada pihak yang sanggup untuk memisahkan mereka.

“Kamu lebih rela pisahkan saya dengan anak anak saya..mereka cinta hati saya.. uri mereka saya yang cuci dan tanamkan..Ya allah.. berikan aku kekuatan”

Tambahnya lagi, dia rela mati demi anak-anaknya kerana tidak sanggup berpisah dengan mereka yang dijaganya selama hampir 4 tahun.

Enggan mengalah mengenai isu anak-anaknya, Sajat turut memberitahu tidak akan teragak-agak untuk mengambil tindakan undang-undang ke atas pihak tersebut sekiranya isu ini berlanjutan.

Rata-rata pengikut Sajat turut berasa simpati dengan keadaan Sajat dan anak-anaknya selain mengharapkan agar keluarga kecil itu tidak akan berpisah. Akui Sajat, biarpun dia tidak sempurna dan ramai yang cuba mengecamnya sebelum ini, namun pendidikan dan kebajikan anak-anaknya tidak pernah diabaikan selain berkongsi senarai keperluan yang telah disediakan buat mereka selama ini.


Peminat Bertelagah Di Media Sosial Kerana Syafinaz Selamat

Malam tadi telah berlangsungnya sebuah konsert menghimpunkan penyanyi BBNU yang disiarkan secara langsung di sebuah stesyen TV Swasta. Ia menyaksikan 12 peserta yang berasal dari Malaysia, Indonesia, Korea Selatan, Thailand dan Brunei sekali lagi berentap selepas tiada penyingkiran dibuat pada minggu pertama.

Dalam konsert minggu kedua ini, peminat agak terkejut apabila Sheryl Shazwanie telah diumumkan tersingkir biarpun pada mulanya Chaleeda Gilbert mendapat markah terendah. Namun, undian daripada peminat berjaya menyelamatkan penyanyi dari Thailand itu. Pada minggu ketiga kelak, semua 11 peserta bakal mempersembahkan lagu berdasarkan tema Global Hits.

Dalam perkembangan lain, di media sosial terdapat pula perbalahan diantara mengenai juri jemputan, Datuk Syafinaz Selamat yang telah bergandingan bersama dua juri tetap iaitu Datuk Seri Siti Nurhaliza dan Judika.

Menurut salah seorang netizen, Syafinaz dilihat seperti sengaja memalukan orang lain termasuk Siti.

Biarpun begitu, rata-rata netizen yang lain tidak bersetuju dengan kenyataan tersebut memandangkan niat Syafinaz hanya ingin bertanya mengenai perkembangan Chaleeda memandangkan ini adalah kali pertama guru vokal itu mendengar nyanyian persembahannya.

Malah mereka akui, gandingan Siti dan Syafinaz sebagai juri merupakan satu kombinasi yang tepat memandangkan kedua-dua mereka punyai latar belakang yang berbeza dan berpengalaman luas dalam dunia hiburan. Pentas Big Stage minggu kedua juga menyaksiakan penyanyi dari Korea, Han Byul muncul sebagai VIVO BBNU Of The Week yang pertama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Unik! Permainan Ini Diinspirasi Dari Drama Pukul 7

Kami percaya majoriti daripada pembaca kami pernah bemain permainan ‘board game’. Baik dari zaman kanak-kanak sehinggalah meningkat dewasa, permainan seperti catur, sahibba dan juga monopoli masih relevan dan popular sehingga ke hari ini.

Namun pernahkah anda terfikir untuk bermain sesuatu lebih unik yang diinspirasikan daripada drama yang disiarkan di stesen televisien tempatan? Benar! Percaya atau tidak, baru-baru ini tular di media sosial mengenai permainan yang dikenali sebagai ‘Drama Pukul 7’.

Merupakan cetusan dua sahabat, Haireey Hashnan dan Zamri Mustapha, menurut mereka ketika dihubungi murai.my berkata idea untuk mencipta permainan ini bemula apabila majikan di tempat kerja menggalakkan mereka untuk bermain sesuatu yang tidak melibatkan teknologi seperti laptop mahupun telefon bimbit.

Jelas Haireey atau nama sebenarnya Haireey bin Hashnan, memandangkan pekerjaan mereka sebagai ‘Concept Artist’ dan ‘3D Artist’ di sebuah syarikat animasi memerlukan perhatian yang lebih pada paparan skrin teknologi, maka wujudlah ‘board game’ Drama Pukul 7 ini.

“Sebenarnya majikan di tempat kerja kami telah menggalakkan kurangkan main video game semasa waktu rehat atau selepas kerja memandangkan kerja kami pun kena menghadap PC. Jadi saya dan Zamri mula bermain board game, disitu kami perasan kawan-kawan di tempat kerja macam susah nak faham cara bermain permainan tersebut kerana ianya di dalam Bahasa Inggeris. Memandangkan kami berdua susah nak cari geng untuk bermain besama jadi kami mula merancang membuat permainan sendiri sehingga rakan-rakan juga mula tertarik dengan permainan ini berbanding dengan permainan yang lain”

Menurut Haireey, antara sebab permainan ini dikenali sebagai Drama Pukul 7 adalah kerana salah sebuah drama yang popular pernah ditayangkan pada jam 7 malam di sebuah stesen televisyen tempatan.

Tambah Haireey lagi, kenangan mengusik ibunya mengenai plot-plot yang ‘boleh dijangka’ di dalam sesebuah drama antara salah satu sebab mengapa nama ini telah dipilih.

“Well being in this modern age agak susah untuk ignore yang drama melayu ini are being like a meme; in our daily life & especially dalam internet. We poke a lot of fun dekat genre seperti ini dan  di rumah pula saya selalu kacau mak saya yang memang peminat tegar drama melayu. Saya selalu point out the typical stereotype dalam drama seperti mak mertua yang jahat, awal-awak kenal bergaduh lepastu jatuh cinta dan sebagainya. So kami fikir why not make a game bertemakan drama melayu. Nama DRAMA PUKUL 7 pula tercetus sebab one of the slot drama yang popular ditayangkan pada pukul 7”

Dalam perkembangan lain, biarpun permainan ini masih belum secara rasminya berada di pasaran, namun Drama Pukul 7 sudah mendapat reaksi dan maklum balas yang positif dari netizen.

Tidak hairanlah ianya tular di media sosial! Namun begitu, buat anda yang ingin mendapatkannya, Haireey dan Zamri mengharapkan agar orang ramai dapat sama-sama menyokong mereka menerusi MyStartr, sebuah laman penghubung dana secara atas talian. Dikatakan Drama Pukul 7 akan dijual di kedai yang terpilih ataupun boardgame cafe bermula pada September ini.


[REVIEW] Filem Ready Or Not ‘Black Comedy’ Yang Penuh Tragis

Filem Ready Or Not mula ditayangkan pada 22 Ogos yang lalu dengan menampikan Samara Weaving, Adam Brody dan Mark O’Brien sebagai pelakon utamanya.

Biarpun pelakon-pelakon ini bukanlah nama besar, namun lakonan mereka di dalam filem bergenre black comedy/ thriller ini wajar dipuji dan berjaya membawa watak tersendiri dengan baik. Pelbagai genre telah diketengahkan dalam Ready Or Not, namun yang jelas adalah komedi yang penuh dengan tragis. Malah beberapa plot twist di dalam filem ini juga antara faktor mengapa ramai yang menyukai filem ini begitu juga dengan kami.

Biarpun terdapat beberapa elemen yang agak tidak masuk diakal namun filem seumpama ini seperti jarang dilihat. Malah tidak keterlaluan jika kami letakkan Ogos sebagai bulan yang penuh dengan pelbagai filem yang psiko dan thriller!

Jika anda fikir setiap pengantin baharu akan gembira di hari penting mereka, tidak bagi Grace! Perlu diingatkan bahawa filem ini tidak sesuai untuk ditonton oleh mereka yang berada di lingkungan umur 18 tahun ke bawah.

Mengisahkan mengenai seorang gadis, Grace yang begitu gembira berkahwin dengan lelaki yang dicintainya, Alex Le Domas.

Namun pada malam perkahwinan mereka, Grace dikehendaki bermain sebuah permainan yang menjadi tradisi buat setiap ahli keluarga Le Domas yang turut sama dimainkan oleh mereka. Teruja dengan permainan itu, Grace terus bersetuju tanpa mengetahui bahawa permainan itu sebenarnya melibatkan nyawannya sebagai pertaruhan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Lagi Watak Marvel Bakal Muncul Pada Drama & Filem Akan Datang

Baru-baru ini telah berlangsungnya sebuah acara tahunan Disney yang mana tahun ini, D23 Expo telah memperkenalkan beberapa acara dan juga projek mereka akan datang. Ini termasuklah mengenai projek Marvel dalam fasa 4 dan 5 yang masih dirangka biarpun sebelum ini telah diumumkan beberapa projek menerusi Comic Con yang diadakan di San Diego baru-baru ini.

Menerusi D23 Expo, Disney telah menunjukkan secara rasmi mengenai poster awal filem Black Widow dan drama WandaVision. Dalam masa yang sama, Disney juga memperlihatkan kostum-kostum yang akan dipakai oleh adiwira The Eternals di dalam filem itu pada tahun hadapan.

Tidak cukup dengan itu, Disney turut membuat kejutan dengan memperkenalkan tiga buah lagi drama dan filem bagi fasa 4 termasuklah tiga watak baharu Marvel.

Akan datang, peminat bakal melihat drama She-Hulk, Ms Marvel dan Moon Knight yang akan ditayangkan di dalam siaran Disney+.

Menepati ramalan, filem kedua Black Panther turut diumumkan dan akan ditayangkan pada 6 Mei 2022.Berikut kami tampilkan senarai projek Disney yang telah diumumkan dalam D23 Expo :

Dalam perkembangan lain, mengenai pertikaian hak milik watak Spider-Man, pihak Disney telah mengesahkan secara rasmi Spider-Man tidak lagi bersama mereka. Bagaimanapun, menurut Sony Tom Holland akan terus memegang watak Spider-Man berdasarkan kontrak sebelum ini.


Gara-gara Foto Ini, Anwar Hadid Kini Dikatakan Sudah Murtad?

Berita tergempar datang daripada adik bongsu Gigi Hadid, Anwar Hadid. Baru-baru ini, model tampan berusia 20 tahun ini ditemui melakukan perarakan pembaptisan di pantai Malibu, California.

Hal ini telah didedah selepas sebuah posting dari seorang Paderi melakukan upacara tersebut terhadap adik lelaki Bella Hadid ini.

Dalam foto yang dikongsi bersama, Anwar kelihatan begitu bersungguh-sungguh menjalani upacara itu. Bukan itu sahaja, anak bongsu Yolanda Hadid itu juga dibaptis bersama beberapa rakannya yang lain.

Difahamkan pembaptisan biasanya dilakukan pada kanak-kanak pada usia muda. Tetapi ada juga yang dilakukan apabila seseorang dianggap mampu belajar dan mendalami ajaran Tuhan.

Pembaptisan Anwar Hadid cukup mengejutkan peminat. Ini kerana ramai yang mengesyaki bahawa Anwar merupakan penganut agam Islam dan seorang muslim, sama seperti Gigi dan Bella.

Lebih-lebih lagi, sebelum ini Anwar telah menyertai sebuah kempen menentang keputusan Presiden Donald Trump untuk mengharamkan pendatang Muslim daripada memasuki Amerika Syarikat. Walaupun begitu, Bella Hadid tegas menyatakan bahawa dia dan adik-beradiknya adalah Muslim seperti bapa mereka, Mohammed Hadid.

Namun sayangnya hingga kini belum diketahui adakah Anwar memang benar-benar seorang muslim yang akhirnya memutuskan untuk pindah agama.

Tetapi malangnya sehingga kini tidak diketahui sama ada Anwar benar-benar seorang Muslim yang akhirnya memutuskan untuk menukar agama.

Dalam perkembangan lain, pembaptisan Anwar disebut kerana berpunca dari kedekatannya dengan Dua Lipa. Ada yang mendakwa kedua-dua selebriti muda  ini memang dikhabarkan sedang menjalinkan hubungan cinta.

Dua Lipa juga menghabiskan masa bersama Anwar di Malibu untuk merayakan ulang tahun ke-24 nya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lebih Jimat! OPPO Malaysia Turunkan Harga Jualan OPPO A5s

OPPO A5s secara rasmi telah mengumumkan perubahan harga yang secara efektifnya bermula hari ini dan seterusnya di seluruh negara. Pengguna kini boleh membeli OPPO A5 dengan RAM 3GB dan ROM 32GB dengan harga RM499 sahaja. Penurunan harga sehingga RM100, di mana sebelum ini ia berharga RM599!

Oppo A5s membawa rekaan yang nampak berbeza jika dibandingkan generasi sebelumnya, iaitu Oppo A3s. Skrin Oppo A5s berukuran 6.2 inci dan memiliki resolusi 720 x 1.520 piksel dan bingkainya nipis seperti model A3s terdahulu. Tetapi terdapat perbezaan paling ketara iaitu bentuk “poni” aka notch, dalam bentuk takuk yang kini lebih kecil dalam bentuk waterdrop atau titisan air pada bahagian atas peranti.

Kini anda boleh memilikinya dengan harga RM499 sekarang, OPPO A5s dengan 3GB RAM dan 32GB ROM boleh didapati dalam warna Hitam dan Merah. Pengguna boleh mendapatkan OPPO A5 mereka di Kedai Konsep OPPO yang berhampiran ataupun dalam talian di laman web rasmi OPPO dan rakan kongsi e-dagang OPPO seperti Lazada.


Fazley Yaakob Antara Pemimpin Paling Dikagumi Di Asia!

Semalam, telah berlangsungnya sebuah majlis anugerah berprestij peringkat antarabangsa anjuran Herald Global & ERTC Media yang diadakan di Hotel Intercontinental. Sebagai info, Herald Global merupakan sebuah portal berpengaruh di India dan penganjuran anugerah itu bertujuan untuk menghargai pencapaian setiap individu merangkumi pelbagai bidang.

Dalam pada itu, ramai selebriti popular tanah air turut diberikan penghormatan menerima anugerah tersebut menerusi kategori. Ini termasuklah Chef selebriti, Datuk Fazley Yaakob yang telah diiktiraf sebagai Pemimpin Paling Dikagumi Di Asia 2019 bagi kategori kulinari.

Menjengah ke laman Instagram nya, Fazley berasa bersyukur kerana menerima satu lagi pengiktirafan sepanjang bergelar sebagai seorang Chef. Malah dia turut mendedikasikan ucapan terima kasih buat ibu,isteri serta anak-anak tercinta. Tidak dilupakan keluarga serta seluruh pekerja nya yang selama ini banyak menyokong dan sama-sama membantu menaikkan perniagaan yang diusahakannya menerusi SukaSucre Bistro.

Dalam pada itu, bapa kepada empat orang cahaya mata ini juga berasa sedih dan kerana merasakan anugerah ini akan lebih bermakna sekiranya arwah bapanya dapat melihat pengiktirafan yang diterima.Fazley juga berhasrat akan menghadiahkan anugerah ini buat bapa tersayang selain mengucapkan terima kasih atas segala tunjuk ajar yang diberikan selama ini.

A post shared by Dato' Fazley Yaakob (@fazleyyaakob)

Selain Fazley, antara selebriti tanah air yang turut diiktiraf adalah Zoey Rahman, Sufian Suhaimi, Siti Nordiana, Jaclyn Victor, Elfira Loy dan ramai lagi.


Polis Evo 2 Tumpas! Boboiboy Movie 2 Kini Raih RM25 Juta Kutipan

Seperti yang dijangka, filem animasi tempatan BoBoiBoy Movie 2 (BBBM2) terus meraih pencapaian yang cukup membanggakan. Sebelum ini, BBM2 berjaya mendapat sebanyak RM21 juta kutipan selepas 11 hari ditayangkan di pawagam.

Terbaharu, menerusi laman Instagram Astro Shaw BBM2 kini meraih sebanyak RM25 juta selepas tiga minggu ditayangkan di pawagam.

A post shared by Astro Shaw Sdn Bhd (@astroshaw)

Bukan itu sahaja BBM2 juga telah mengalahkan rekod Polis Evo 2 (RM16 Juta) di tangga kelima sebagai filem yang mendapat kutipan tertinggi sepanjang zaman.

“RM25 Juta! Terima kasih atas sokongan anda yang tidak putus-putus”

Dengan tayangan masih diteruskan, kami menjangkakan kutipan BBM2 akan terus meningkat apatah lagi mengalahkan pemegang rekod kutipan filem animasi tempatan tertinggi sepanjang zaman, Upin & Ipin : Keris Siamang Tunggal.

A post shared by Upin & Ipin | By Les’ Copaque (@upinipinofficial)

Sebagai info, Upin & Ipin memperoleh sebanyak RM25 juta kutipan secara keseluruhan dan menduduki tangga keempat sebagai filem tempatan yang mendapat kutipan tertinggi sepanjang zaman di belakang Paskal dengan kutipan sebanyak RM30 Juta. Barangkali dalam masa beberapa hari ini, kita akan melihat BBM2 merampas rekod yang dipegang oleh Upin & Ipin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terima Kasih Atas Doanya”- Syahrini Kini Sedang Hamil?

Seperti yang diketahui oleh peminat, penyanyi sensasi Indonesia Syahrini telah mendirikan rumahtangga bersama Reino Barack di Masjid Tokyo Camii, Tokyo, Jepun pada 27 Februari lalu.

Terbaharu mengenai penyanyi ini, terdapat spekulasi hangat yang diperkatakan oleh peminat di sana apabila Syahrini kononnya sedang hamil.

Segalanya bermula apabila pereka fesyen terkenal, Ivan Gunawan telah memuat naik foto Syahrini bersama kapsyen yang menggambarkan penyanyi itu kini sedang hamil. Menguatkan lagi dakwaan berkenaan, Syahrini juga dilihat kerap kali memegang perutnya setiap kali bergambar

“Selamat hari lahir ibu Syahrini, panjang umur dan sihat ibunya, sihat bayinya,”

Ketika berita itu semakin tular di kalangan peminat, media Indonesia turut cuba mendapatkan pengesahan berita tersebut daripada Syahrini. Biarpun begitu, jawapan Syahrini sedikit menghampakan kerana dia enggan mengulas lanjut.

Namun dia tetap meminta kepada semuya peminat dan kenalan agar dapat mendoakan yang terbaik buatnya selain berterima kasih atas doa-doa yang telah dititipkan.


Meow Island Pahang Tempatkan Lebih 60 Ekor Kucing!

Ada peminat kucing disini? Jika ya, pastikan lokasi ini berada dalam senarai kunjungan anda kelak. Buat anda yang tidak tahu, di Pekan, Pahang terdapat sebuah pulau kecil yang dikenali sebagai Meow Island atau Pulau Kucing.

Dibuka sejak tahun 2013, siapa sangka di pulau ini terdapatnya lebih daripada 60 ekor kucing yang terdiri daripada pelbagai jenis.

Baru-baru ini, perkongsian yang dibuat oleh seorang netizen, Ridzuan Khalid tular di media sosial apabila Ridzuan yang juga seorang pensyarah di Kolej Komuniti Rompin bersama pelajar-pelajarnya telah terlibat di dalam aktiviti kebajikan di Pulau Kucing ini.

Di situ, mereka telah mendirikan sebanyak 5 buah rumah baharu untuk kucing-kucing ini diami kelak.

” Sebenarnya saya dan pelajar-pelajar terlibat dalam program pelestarian Pulau Kucing Pekan Pahang yang mana program ini telah melibatkan semua kolej komuniti di Pahang. Disitu kami berkesempatan untuk mendirikan sebanyak 5 buah rumah untuk kucing-kucing ini tinggal di situ kelak”

Menerusi carian kami, difahamkan ianya merupakan cetusan idea Allahyarham Tengku Lokman Nadzira Tengku Husin yang bertujuan menyelamatkan kucing jalanan yang tidak terurus selain memberi pendedahan kepada individu yang berminat untuk menimba ilmu penjagaan haiwan itu. Selepas pemergian Allahyarham, pulau itu kini diuruskan oleh isteri dan keluarganya.

Menariknya disini, dengan bayaran masuk sebanyak RM3 bagi dewasan dan RM1 untuk kanak-kanak di bawah 12 tahun. pengunjung boleh bermain sepuas-puasnya bersama kucing-kucing di sini.

Tidak terkecuali, dua ekor kambing yang cukup jinak juga sedia menanti para pengunjung. Kesemua bayaran masuk disini adalah bertujuan bagi pembiayaan makanan dan pengurusan ‘kebajikan’ kucing-kucing disini. Sebelum ini, Tengku Mahkota Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah juga pernah mencemar duli ke sini.

Sebagai info, untuk masuk ke pulau ini anda boleh melalui jalan darat dan sekiranya pada waktu air pasang anda boleh menaiki bot bagi menyeberangi sungai di kawasan pulau ini.

Waktu Operasi : Setiap Khamis hingga Selasa
Masa Operasi Bermula pukul 1.00 petang hingga 6.30 petang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Filem Seram Rusia Quiet Comes The Dawn Untuk Anda!

Kami percaya setiap daripada anda pernah bermimpi sesuatu yang agak menakutkan. Namun adakah anda pernah terfikir adakah mimpi itu merupakan suatu realiti dan akan menghantui kehidupan anda?

Untuk itu, kami bawakan anda mengalami sendiri perasaan seram itu dengan menjadi antara yang terawal menonton sebuah filem seram Rusia berjudul Quiet Comes The Dawn anjuran GSC Movies dengan kerjasama murai.my. Filem ini mengisahkan mengenai seorang wanita yang baru sahaja kematian abangnya.

Kerap kali bermimpikan abangnya yang meninggal dalam keadaan misteri, mimpi buruk itu yang jelas dilihat kini telah menghantuinya. Bagi mengubati perasaan itu, dia telah mengambil rawatan di Institut Somnology bersama dengan pesakit lain. Disitu, dia telah disuntik dengan sesuatu cecair yang mana apabila menjelang Subuh, sesuatu yang lebih menakutkan telah terjadi!

Bersedia untuk menonton filem seram ini? Khas untuk 20 pembaca bertuah kami, murai.my ingin mengajak anda menonton filem Quiet Comes The Dawn pada hari Selasa, 10 September 2019, jam 9.00 malam bertempat di GSC One Utama.

Setiap pembaca yang dipilih oleh kami akan memenangi sepasang tiket ke tayangan awal filem ini. Caranya cukup mudah! anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.


Selain Double Down, KFC Malaysia Lancar Fried Waffle Stick & Sos Coklat

Hari yang ditunggu-tunggu peminat! Bermula pada hari ini, KFC Malaysia telah memperkenalkan semula menu kegemaran ramai, KFC Zinger Double Down yang boleh diperolehi disemua cawangan KFc untuk pilihan kombo ataupun ‘ala-carte’.

Terbaharu dari KFC, bukan sahaja Double Down malah pada hari ini anda boleh mencuba satu lagi menu terbaharu dari syarikat makanan segera terkemuka dunia ini. Menerusi perkongsian mereka di laman sosial, KFC telah memperkenalkan Fried Waffle Stick bersama sos coklat mereka. Pilihan menu itu didatangkan dengan ala-carte atapun kombo bersama ayam KFC, kentang putar, dan minuman dengan harga RM28.90 bagi setiap kombo hidangan.

Dalam perkembangan lain, bagi meraikan ulangtahun mereka yang ke-46, KFC Malaysia turut memperlihatakn ‘teaser’ kolaborasi mereka bersama jenama pakaian Pestle & Mortar. Untuk itu sejumlah koleksi yang dikenali sebagai 11 Finger Lickin’ Good Goods bakal diperkenalkan di Sunway Pyramid pada 5 September ini.

Berdasarkan carian kami, kelihatan baju, bomber jaket, topi dan banyak lagi telah diinspirasikan daripada jenama dan sejarah KFC Malaysia. Menarik bukan?


Kekayaan Cecah RM1.68 Billion, Ini Deretan Rumah Mewah Milik Taylor Swift

Penyanyi, penulis lagu dan aktres Taylor Swift adalah salah satu selebriti muda paling berjaya dalam kariernya di dunia hiburan.

Mula dikenali sejak tahun 2004, nama Taylor Swift terus melonjak naik hingga dianggap sebagai salah satu penyanyi terkaya di Amerika Syarikat.

Menurut celebritynetworth, pemilik nama penuh Taylor Alison Swift memiliki jumlah kekayaan mencapai US$ 400 juta yang setara dengan RM1.68 Billion. Selain gaji tahunan US$ 150 juta atau RM631 Juta.

Tidak hanya itu, Swift juga berada di puncak senarai selebriti  pendapatan paling tinggi di dunia versi Forbes dengan berada kedudukan tempat ke-21.

Kekayaan bekas kekasih John Mayer ini berasal dari penjualan album yang laku keras. Terdapat juga konsert di seluruh dunia di mana tiket habis dijual. Dan pelbagai iklan dan perniagaan yang dikendalikannya salah satunya dalam bidang hartanah.

Dengan kekayaan fantastik itu, wajarlah Swift mempunyai banyak aset pada harga yang sangat tinggi. Salah satunya adalah satu barisan rumah mewah.

Ingin tahu bagaimana rupa beberapa rumah Taylor Swift di beberapa bandar di Amerika Syarikat? Jom semak!

Dipetik dari Dailymail.co.uk, pada tahun 2014, Swift didapati membeli dua buah penthouse berdekatan di bangunan Tribeca. Selebriti berusia 29 tahun itu kemudian mengubah suai dua penthouse itu menjadi satu penthouse yang lebih besar yang terdiri daripada 10 bilik mandi dan 10 bilik tidur.

Bukan itu sahaja, rumah itu juga dilengkapi dengan pelbagai kemudahan mewah, salah satunya adalah meja snooker. Swift terpaksa membelanjakan sehingga AS$ 30 juta atau sekitar RM124 Juta untuk memiliki penthouse mewah impiannya.

Kemudian Pada 2017, Swift membeli sebuah lagi townhouse mewah empat tingkat bersebelahan penthouse-nya dengan harga AS$ 12.5 juta atau RM52.5 Juta. Rumah ini dilengkapi dengan teater rumah, gimnasium, bar dan bilik-bilik yang super mewah.

Pada tahun 2011, Taylor Swift didapati membeli rumah mewah bernilai US$ 3.55 juta atau sekitar RM15 Juta yang terletak di kawasan Beverly Hills di Los Angeles, Amerika Syarikat.

Rumah dengan keluasan 262.5 meter persegi mempunyai empat bilik tidur dan empat bilik mandi. Bukan itu sahaja, rumah ini juga dilengkapi dengan gelanggang tenis dan villa kecil khas untuk tetamu.

Ketika berusia 20 tahun, Taylor Swift membeli sebuah apartemen mewah di Nashville, Tennessee dengan harga US$ 2 juta (RM8 Juta)

Pangsapuri ini mennyediakan permandangan latar langit bandar Nashville yang dapat dinikmati secara langsung melalui tingkap. Bukan itu sahaja, pangsapuri seluas 377 meter persegi ini direka dengan dinding bata dan pelbagai kertas dinding yang bercorak.

Seterusnya adalah rumah percutian Swift yang terletak di pantai Watch Hill, Rhode Island. Rumah dengan keluasan 1,115 meter persegi telah dibeli oleh Swift dengan harga mencapai US$ 17.75 juta (RM75 Juta).

Rumah dengan tujuh bilik tidur, pemandangan kolam renang terus ke Little Narragansett Bay biasanya digunakan oleh Swift untuk berpesta dengan kawan-kawannya.

Itulah deretan rumah mewah yang dimiliki oleh Taylor Swift dengan nilai super hebat. Rumah Swift yang mana anda suka?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cantiknya Foto Mira Filzah di Taman Negara Arches, USA!

Pelakon dan pengacara yang kini sedang popular menerusi drama Sweet Dreams, Mira Filzah sebelum ini dilihat telah pergi bercuti bersama adik-beradik, di Kota New York, Amerika Syarikat.

Melihat pada gambar sekitar percutian yang dikongsi oleh Mira Filzah menerusi laman Instagram, mereka kelihatan seronok apabila dapat meluangkan masa bersama ketika di sana.

Namun, apa yang menjadi perhatian adalah Mira telah berkunjung ke Taman Negara Arches yang sememangnya sangat terkenal dengan permandangannya yang luar biasa cantik. Jom kita lihat beberapa foto sekitar percutian Mira ini.

Cantik kan? Lokasi ini menjadi salah satu taman yang paling indah di Utah, Amerika Syarikat. Dikenali sebagai Arches National Park, di sini anda dapat lihat 2,000 batu gerbang semulajadi.

Arches National Park terletak di luar Moab, sebuah bandar yang terkenal dengan pendakian gunung dan pengembara luar. Taman ini jauh lebih tinggi daripada bandar dan untuk ke sana anda perlu melalui jalan berliku dengan pemandangan yang mengagumkan.

Utah merupakan syurga buat para pencinta hutan belantara dan padang pasir. Ekologinya unik, pemandangan yang menakjubkan, dan kaya dengan landskap arkeologi.

Yang paling terkenal, dan menjadi tumpuan pelancong untuk berfoto adalah Gerbang Delicate. Mira pun ada bergambar di sini!

Antara tempat-tempat menarik yang lain di taman ini ialah Taman Devil, Furnace Furnace, Double Arch, Park Avenue, Balanced Rock, Windows, Broken Arch, dan Sandstone Arch.

Jika anda berhasrat untuk berkunjung ke sini, sila lawati laman web taman-taman negara di Amerika Syarikat di www.nps.gov untuk maklumat setiap taman negara ini. Di sini anda akan mendapat maklumat tentang kemasukan, cuaca, penutupan jalan dan sebagainya.


Bukan Lahir Di Korea, 4 Hal Peribadi Han Byul Yang Peminat Mesti Tahu

Umum kini mengetahui bahawa musim terbaharu program Bigstage telah membuka tirainya sejak minggu lepas. Antara yang menarik perhatian semestinya penyertaan peserta yang mewakili negara Korea Selatan, Han Byul.

Sejak dari awal lagi, Han Byul telah mencuri perhatian peminat dan juga warganet dek kerana susuk tubuhnya yang tinggi lampai serta wajahnya yang kacak. Namanya juga kian mekar kerana saban minggu, persembahannya memukau peminat sehinggakan namanya tular di laman sosial selama 2 minggu berturut-turut. Yang terbaru, beliau menggegarkan pentas dengan persembahan cover lagu Nabila Razali, ‘Vroom Vroom’.

Khas buat para peminat yang ingin mengenali lebih mendalam penyanyi bersuara lunak ini, kami telah menyediakan 4 fakta menarik tentang Han-byul yang peminat mesti tahu.

Nama sebenar Han Byul ialah Jason Han Byul Jang. Beliau dikenali sebagai Jang Han Byul di Korea sebelum dipendekkan menjadi Han Byul sahaja untuk program Bigstage di Malaysia. Dilahirkan pada 4 Julai 1990 (umur 29) di Brisbane, Australia. Beliau amat fasih bertutur dalam Bahasa Inggeris selain Bahasa Korea sebagai medium komunikasi. Peminat pasti akan cair dengan accent Australia yang dimiliki oleh pemuda ini.

Para peminat K-Pop mesti sudah maklum bahawa beliau memulalan langkah dalam industri muzik K-Pop melalui kemunculannya bersama band LEDApple pada penghujung tahun 2011, melalui comeback album mini mereka yang berjudul CODA. Mereka amat popular menerusi rangkaian lagu termasuk Met By Chance, Time is up, Run To You dan juga Let The Wind Blow.

Namun begitu, kariernya bersama LEDApple hanya bertahan selama 4 tahun sahaja apabila beliau mengundurkan diri dari kumpulan tersebut. Setelah itu, dia kembali sebagai artis solo hampir 3 tahun kemudian. Antara lagu-lagu yang telah dilancarkan olehnya sebagai artis solo termasuklah ‘It’s Spring’, ‘One A.M’, dan ‘Dumb Love’.

Suara gemersik Han Byul juga dapat didengari di dalam beberapa buah drama bersiri di Korea Selatan termasuklah drama 7th Grade Civil Servant, Marriage Not Dating, Sassy Go! Go! dan juga Blow Breeze.

Sebelum menyertai Big Stage, Han Byul juga dikenali di Korea dengan kemunculannya dalam beberapa program siaran televisyen di sana termasuklah Code: Secret Room (2015), Touch Q (2016) dan Society Game (2016). Keletahnya bersama Eric Nam juga mencuit perhatian apabila kedua-dua mereka menjadi hos untuk program After School Club (2013).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengaku Sedang Hamil, Lucinta Luna Tayang Foto ‘Topless’ Tepi Pantai

Di Indonesia Lucinta Luna sering mencetuskan kontroversi melalui tingkah lakunya di dunia nyata dan dunia maya. Artis yang dikhabarkan seorang transgender ini sekali lagi menimbulkan kontroversi menerusi fotonya di Instagram.

Di dalam muat naik tersebut, pasangan duet Datuk Seri Aliff Syukri dalam lagu terbaru Cowok Baru ini sedang berada di Surfers Paradise, Queensland, Australia. Bukan bersendirian, dia dilihat menikmati suasana pantai dengan kekasihnya, Abash.

Lucinta muncul dengan memakai pakaian seksi dan berpelukkan dengan kekasihnya sambil tersenyum. Mengiringi muat naik tersebut, Lucinta mendedahkan perkara yang mengejutkan dalam keterangan gambarnya. Manakan tidak, dia mendakwa sudah tiga bulan mengandung dan merasakan sesuatu yang bergerak di perutnya.

“Melihat pergerakan di perut saya … ia hanya 3 bulan,” tulis Lucinta sebagai kapsyen  foto beliau. “Alhamdulillah, itu sihat,” kata Abash dengan menambah emoji ciuman.

Mengetahui akan hal ini, netizen kemudian memberi rekasi dalam ruangan komen. Ada yang tidak percaya sehingga membuat ugutan untuk memukul Lucinta sekiranya gagal melahirkan bayi dalam kandungan.

Sementara itu, Lucinta nampaknya mengabaikan semua komen haters nya lalu memuatnaik gambar dirinya ‘Topless’ di IG storiesnya.

Lucinta berkongsi gambar seksi tidak berbaju dengan mempamerkan pinggang ramping nya dari belakang. Dia seolah-olah tidak peduli beraksi sebegitu di pinggir jalan Australia berhampiran pantai.


Jeffrey Ng Mempopularkan “Mamak Malaysia” di New Zealand

Bulan Ogos amat bermakna bagi rakyat Malaysia, terutama mereka yang berada di perantauan seperti Jeffrey Ng, pemilik restoran ‘Mamak Malaysia’ di New Zealand.

Jeffrey dilahirkan di Brickfields, Kuala Lumpur, dan telah menetap di New Zealand lebih dari 20 tahun. Beliau juga merupakan generasi ketiga di Brickfields.

Brickfields, yang juga dikenali sebagai ‘Little India’, sememangnya popular dengan restoran-restoran dan makanan jalanan. Walaupun Jeffrey sudah berhijrah ke New Zealand, beliau tidak pernah melupakan budaya rakyat Malaysia, terutama sekali makanan Malaysia.

Jeffrey amat menggemari makanan Malaysia dan disebabkan inilah terlahirnya restoran beliau di New Zealand yang dibuka beberapa tahun yang lalu.

Ini merupakan tahun ke-15 saya di New Zealand. 14 tahun daripadanya saya bergiat dalam bidang hospitaliti, berkenaan dengan kafe dan restoran. Kami membuka restoran Mamak di The Chancery pada tahun 2011 dan kemudian menjualnya pada tahun 2015 untuk membuka Mamak di Takapuna.

Saya memilih untuk menetap di New Zealand kerana gaya hidupnya yang santai. Keadaannya aman dan alam sekitarnya juga amat sesuai untuk saya dan isteri saya,
Charlotte. Selain itu, masyarakat di sini juga peramah dan tidak takut mencuba sesuatu yang baru, termasuklah makanan Malaysia.

Saya amat menyukai perladangan. Pengalaman paling manis saya disini berkaitan dengan ladang-ladang yang saya lawati di kawasan utara New Zealand, terutamanya ladang yang dimiliki oleh pasangan suami isteri yang mengembala 30 ekor alpaca.

Kami juga pernah berkunjung ke ladang di Agrodome di Ngongotaha, berdekatan dengan Rotorua. Kami amat mengagumi ‘Pertunjukan Ladang’ yang dipersembahkan oleh haiwan-haiwan yang berbakat! Tidak lupa juga dengan ‘Farmyard Nursery’ dan ‘Farm Tour’ yang kami kunjungi, yang amat menarik sekali.

Pengalaman-pengalaman seperti ini tidak boleh didapati di Malaysia dan ini membuatkannya sangat sukar untuk dilupakan.

Kami memilih Mamak bagi nama restoran kami kerana ia mewakili masakan Malaysia yang mempunyai unsur-unsur makanan India (Tamil)/ Muslim, dimasak dan disajikan dalam gaya makanan penjaja jalanan. Namun, untuk memenuhi citarasa New Zealand yang berbeza, makanan yang kami sediakan di sini tidak sepedas seperti makanan di Malaysia.

Kesemua makanan kami adalah halal. Kami menyajikan ayam dan ikan kami tanpa tulang, kerana kami mendapati rami pelanggan kami tidak menyukai tulang dalam makanan mereka. Tanpa tulang, ia juga membuatkan makanan kami lebih senang untuk dimakan dan dipotong. Yang paling penting, makanan kami dijamin halal.

Kami ingin memperkenalkan gaya makanan penjaja jalanan Malaysia kepada rakan-rakan New Zealand dengan harapan supaya mereka dapat kenali budaya pemakanan Malaysia dan akan gemarinya juga.

Kepakaran kami termasuklah laksa Sarawak, nasi lemak, dan mee goreng. Kami juga menyediakan pencuci mulut seperti roti tisu cendol dan teh ais cincau. Kami berasa gembira kerana diberi peluang untuk memperkenalkan makanan Malaysia di New Zealand dan semestinya sangat bangga kerana ia diterima masyarakat tempatan.

Kami berharap bahawa Malaysia akan terus aman dan makmur. Kami juga berharap Malaysia akan mencapai Wawasan 2020. Selamat menyambut Hari Kemerdekaan Hidup
Malaysia! Selamat Hari Merdeka!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.